cyanic-selkie/wikianc huggingface dataset:
ಬ್ರಾಡ್‌ಬ್ಯಾಂಡ್‌ ಇಂಟರ್ನೆಟ್ ಸಂಪರ್ಕ
ವೈರಿನ ಎಥರ್ನೆಟ್
ಇದು ಇರುವ ಕಡೆ, ಇಂಟರ್ನೆಟ್‌ಗೆ ಇರುವ ಈ ಬಗೆಯ ಬ್ರಾಡ್‌ಬ್ಯಾಂಡ್ ಸಂಪರ್ಕ ವಿಧಾನ ಇಂಟರ್ನೆಟ್‌ನ ಹೆಚ್ಚು ಸಂಪರ್ಕ ವೇಗವನ್ನು ಸೂಚಿಸುತ್ತದೆ. ಆದಾಗ್ಯೂ ಎಥರ್ನೆಟ್‌ನ ಕೊಡುಗೆ ಇರುವುದರಿಂದ ಮಾತ್ರ, ನೇರ ಇಂಟರ್ನೆಟ್ ಸಂಪರ್ಕಕ್ಕೆ ಸೆಕೆಂಡಿಗೆ  10, 100, ಅಥವಾ 1000 Mbit/s ಸಾಮರ್ಥ್ಯವನ್ನು ಬಳಸಿಕೊಳ್ಳಲಾಗುವುದಿಲ್ಲ. ಉದಾಹರಣೆಗೆ ಕಾಲೇಜಿನ ಡಾರ್ಮೆಟರಿಯಲ್ಲಿ ಸೆಕೆಂಡಿಗೆ 100 Mbit/s ಎಥರ್ನೆಟ್ ಸಂಪರ್ಕ ಕ್ಯಾಂಪಸಿನ ನೆಟ್‌ವರ್ಕ್‌ಗೆ ಪೂರ್ಣವಾಗಿ ಸಿಗುತ್ತಿರಬಹುದು, ಆದರೆ ಇಂಟರ್ನೆಟ್ ಸಂಪರ್ಕದ ಬ್ಯಾಂಡ್‌ವಿಡ್ತ್ ಸೆಕೆಂಡಿಗೆ 4xT-1 ಡಾಟಾ ರೇಟಿಗೆ ಹತ್ತಿರವಾಗಿರಬಹುದು (6 Mbit/s). ನೀವು ನಿಮ್ಮ ಕಟ್ಟಡದಲ್ಲಿ ಇತರರೊಂದಿಗೆ ಬ್ರಾಡ್‌ಬ್ಯಾಂಡ್ ಸಂಪರ್ಕವನ್ನು ಹಂಚಿಕೊಳ್ಳುತ್ತಿದ್ದರೆ, ಕಟ್ಟಡಕ್ಕೆ ಒದಗಿಸಿರುವ ಲೀಸ್ಡ್ ಲೈನ್‌ನ ಬ್ಯಾಂಡ್‌ವಿಡ್ತ್ ಸಂಪರ್ಕ ಅಂತಿಮ ಬಳಕೆದಾರನ ಮಾಹಿತಿ ವೇಗದರವನ್ನು ನಿಯಂತ್ರಿಸುತ್ತದೆ.
ಕೆಲವು ಪ್ರದೇಶಗಳಲ್ಲಿ ನಿಜವಾದ ಎಥರ್ನೆಟ್ ಬ್ರಾಡ್‌ಬ್ಯಾಂಡ್ ಸಂಪರ್ಕಗಳು ಸಿಗುತ್ತಿರಬಹುದು. ತುಂಬಾ ಸಾಮಾನ್ಯವಾಗಿ ಇದು POP ಅಥವಾ ಡಾಟಾ ಸೆಂಟರ್‌ನ ಪ್ರಕರಣ ಮನೆ ಅಥವಾ ವಾಣಿಜ್ಯ ಮಳಿಗೆಯ ಪ್ರಕರಣವಲ್ಲ. ಎಥರ್ನೆಟ್ ಇಂಟರ್ನೆಟ್ ಸಂಪರ್ಕದ ಕೊಡುಗೆ ಇದ್ದರೆ ಅದು ಫೈಬರ್ ಆಪ್ಟಿಕ್ ಅಥವಾ ತಿರುಚಿದ ತಾಮ್ರ ತಂತಿಗಳ ಜೋಡಿ ಸಂಪರ್ಕ ಮತ್ತು ಇದರ ಬ್ಯಾಂಡ್ ವಿಡ್ತ್ ಸೆಕೆಂಡ್‌ಗೆ 10 Gbit/s ಮಾಹಿತಿ ದರಕ್ಕೆ ಸರಿಸಮವಾಗಿರುತ್ತದೆ. ಇರುವ ಪ್ರಾಥಮಿಕ ಅನುಕೂಲ ಎಂದರೆ ಎಥರ್ನೆಟ್‌ಗೆ ಯಾವುದೇ ವಿಶೇಷ ಹಾರ್ಡ್‌ವೇರ್‌ನ ಅಗತ್ಯವಿಲ್ಲ. ಎಥರ್ನೆಟ್‌ಗೆ ಇರುವ ಲೇಟೆನ್ಸಿ ಕೂಡಾ ತುಂಬಾ ಕಡಿಮೆ.
ಗ್ರಾಮೀಣ ಬ್ರಾಡ್‌ಬ್ಯಾಂಡ್
ಬ್ರಾಡ್‌ಬ್ಯಾಂಡ್‌ನ ಬಹುದೊಡ್ಡ ಸವಾಲೆಂದರೆ, ರೈತರು, ರ್ಯಾಂಚರ್‌ಗಳು ಮತ್ತು ಪುಟ್ಟ ಪಟ್ಟಣಗಳಿಗಿಂತ ವಿರಳ ಜನಸಂಖ್ಯೆ ಇರುವ ಪ್ರದೇಶಗಳಲ್ಲಿರುವ ಸಮರ್ಥ ಗ್ರಾಹಕರಿಗೆ ಒದಗಿಸುವ ಸೇವೆ. ಜನಸಂಖೆಯ್ ದಟ್ಟವಾಗಿರುವ ನಗರಗಳಲ್ಲಿ ಸೇವೆ ಒದಗಿಸುವವರಿಗೆ ಸಲಕರಣೆಗಳ ಬೆಲೆಯನ್ನು ವಸೂಲಿ ಮಾಡಿಕೊಳ್ಳುವುದು ಸುಲಭ ಆದರೆ ಗ್ರಾಮೀಣ ಗ್ರಾಹಕರು ಸಂಪರ್ಕ ಸಾಧನಗಳಿಗೆ ದುಬಾರಿ ಬೆಲೆ ತೆರಬೇಕಾಗುವುದು.
ಅನೇಕ ಗ್ರಾಮೀಣ ಬ್ರಾಡ್‌ಬ್ಯಾಂಡ್ ಪರಿಹಾರಗಳು ಅಸ್ತಿತ್ವದಲ್ಲಿವೆ, ಆದರೂ ಇವುಗಳಲ್ಲಿ ಅನೇಕ ತೊಡಕು ಮತ್ತು ಮಿತಿಗಳಿವೆ. ಕೆಲವು ಆಯ್ಕೆಗಳು ಉಳಿದವುಗಳಿಗಿಂತ ಉತ್ತಮ, ಆದರೆ ಇದು ಸ್ಥಳೀಯ ಫೋನ್ ಕಂಪನಿಗಳು ತಮ್ಮ ಗ್ರಾಮೀಣ ತಂತ್ರಜ್ಞಾನವನ್ನು ಹೇಗೆ ಸುಧಾರಿಸುತ್ತಾರೆ ಮತ್ತು ಕ್ರಿಯಾಶೀಲರಾಗಿರುತ್ತಾರೆ ಎಂಬುದನ್ನು ಅವಲಂಬಿಸಿರುತ್ತದೆ.
ವೈರ್‌ಲೆಸ್ ಇಂಟರ್ನೆಟ್ ಸರ್ವಿಸ್ ಪ್ರೊವೈಡರ್ (WISPs)ಗಳು ಗ್ರಾಮೀಣ ಪ್ರದೇಶದ ಜನಪ್ರಿಯ ಬ್ರಾಡ್‌ಬ್ಯಾಂಡ್ ಆಯ್ಕೆಗಳಾಗಿವೆ. ಈ ತಂತ್ರಜ್ಞಾನದ ಲೈ ಆಫ್ ಸೈಟ್‌ನ ಅಗತ್ಯಗಳು ಬೆಟ್ಟಗುಡ್ಡ ಪ್ರದೇಶಗಳು ಮತ್ತು ಅಗಾಧವಾದ ವೃಕ್ಷ ಪ್ರದೇಶಗಳಲ್ಲಿ ಸಂಪರ್ಕಕ್ಕೆ ಅಡೆತಡೆ ಉಂಟುಮಾಡಬಹುದು. ಆದರೂ ಸ್ಕಾಟ್‌ಲ್ಯಾಂಡಿನ ಗ್ರಾಮೀಣ ಪ್ರದೇಶದಲ್ಲಿ ಯಶಸ್ವಿಯಾಗಿರುವ ಪ್ರಾಯೋಗಿಕ ತೆಗೋಲಾ ಪ್ರಾಜೆಕ್ಟ್ ವೈರ್‌ಲೆಸ್ ಸಂಪರ್ಕ ಪರಿಣಾಮಕಾರಿ ಆಯ್ಕೆ ಎಂಬುದನ್ನು ತೋರಿಸುತ್ತದೆ. ಇದರ ಜೊತೆಗೆ ಕಠಿಣ ತಂತಿಯ ಸಂಪರ್ಕಕ್ಕೆ ಹೋಲಿಸಿದರೆ ಇದರೆಲ್ಲಿ ಭದ್ರತಾ ಸವಾಲು(ದೃಢವಾದ ಭದ್ರತಾ ಒಪ್ಪಂದಗಳನ್ನು ಮಾಡಿಕೊಳ್ಳದಿದ್ದರೆ)ಗಳಿವೆ, ವೇಗ ಗಣನೀಯವಾಗಿ ಕಡಿಮೆ(2 ರಿಂದ 50ರಷ್ಟು ಕಡಿಮೆ) ಮತ್ತು ಹವಾಮಾನ ಮತ್ತು ಲೈನ್ ಆಫ್ ಸೈಟ್ ಸಮಸ್ಯೆಗಳಿಂದಾಗಿ, ಇತರೆ ವೈರ್‌ಲೆಸ್ ಸಾಧನಗಳಿಂದಾಗಿ ನೆಟ್‌ವರ್ಕ್‌ನ ಸದೃಢತೆ ಹೆಚ್ಚು ದೃಢವಾಗಿರುವುದಿಲ್ಲ.Al
ಸ್ಯಾಟಲೈಟ್ ಇಂಟರ್ನೆಟ್
ಜಿಯೋಸ್ಟೇಷನರಿ ಕಕ್ಷೆಯಲ್ಲಿರುವ ಸ್ಯಾಟಲೈಟ್‌ಗಳು ಸ್ಯಾಟಲೈಟ್ ಕಂಪನಿಯಿಂದ ಪ್ರತಿ ಗ್ರಾಹಕನಿಗೆ ಬ್ರಾಡ್‌ಬ್ಯಾಂಡ್ ಮಾಹಿತಿ ಪ್ರಸಾರ ಮಾಡುವ ಸಾಮರ್ಥ್ಯ ಹೊಂದಿವೆ. ಸಾಮಾನ್ಯವಾಗಿ ಸಾಟಲೈಟ್ ಇಂಟರ್ನೆಟ್ ಬ್ರಾಂಡ್‌ಬ್ಯಾಂಡ್ ಸಂಪರ್ಕ ಪಡೆದುಕೊಳ್ಳುವ ತುಂಬಾ ದುಬಾರಿ ವಿಧಾನ, ಆದರೆ ಗ್ರಾಮೀಣ ಪ್ರದೇಶಗಳಲ್ಲಿ ಸೆಲ್ಯುಲರ್ ಬ್ರಾಡ್‌ಬ್ಯಾಂಡ್ ಬಿಟ್ಟರೆ ಇದೊಂದೇ ದಾರಿಯಾಗಬಹುದು. ಆದರೂ ಇತ್ತೀಚಿನ ವರ್ಷಗಳಲ್ಲಿ ಇದರ ಬೆಲೆ ಎಷ್ಟು ಪ್ರಮಾಣದಲ್ಲಿ ಇಳಿಮುಖವಾಗುತ್ತಿದೆ ಎಂದರೆ ಅದು ಇತರೆ ಬ್ರಾಡ್‌ಬ್ಯಾಂಡ್ ಆಯ್ಕೆಗಳ ಜೊತೆಗೆ ಸ್ಪರ್ಧೆಗಿಳಿಸಿದೆ.
ಈ ಸಮಸ್ಯೆಗಳನ್ನು ನಿರ್ಮೂಲನ ಮಾಡಲು ಜಿಯೋಸ್ಟೇಷನ್ ಸ್ಯಾಟಲೈಟ್‌ಗಲಿಗೆ ದಾರಿಯೇ ಇಲ್ಲ. ಈ ರೀತಿ ತಡವಾಗುವುದು, ತರಂಗಾಂತರಗಳ ಪ್ರಮಾಣದ ಅಗಾಧತೆಯಿಂದ ಬೆಳಕಿನ ವೇಗದಲ್ಲಿ (ಸುಮಾರು 300,000 km/ಸೆಕೆಂಡ್ ಅಥವಾ 186,000 ಮೈಲಿ/ಸೆಕೆಂಡ್) ಕೂಡ ಇದು ಗಣನೀಯ. ಉಳಿದ ಎಲ್ಲಾ ಸಿಗ್ನಲಿಂಗ್ ತಡೆಗಳನ್ನು ನಿರ್ಮೂಲನ ಮಾಡಿದರೂ ಕೂಡಾ ಎಲೆಕ್ಟ್ರೋ ಮ್ಯಾಗ್ನೆಟಿಕ್ ರೇಡಿಯೋ ತರಂಗಾಂತರಂಗಗಳಿಗೆ ಭೂಮಿಯಿಂದ ಸ್ಯಾಟ‌ಲೈಟ್‌ಗೆ ಪ್ರಮಾಣ ಮಾಡಿ ಮತ್ತೆ ಭೂಮಿಗೆ ಹಿಂತಿರುಗಲು 500 ಮಿಲಿಸೆಕೆಂಡ್‌ಗಳು ಅಥವಾ ಅರ್ಧ ಸೆಕೆಂಡ್ ಸಮಯ ಬೇಕಾಗುತ್ತದೆ, ಮೂಲದಿಂದ ಡೆಸ್ಟಿನೇಷನ್‌ಗೆ ಒಟ್ಟು 71,400 km (44,366 mi)ಗಿಂತ ಹೆಚ್ಚು ದೂರ ಮತ್ತು ವರ್ತುಲ ಪ್ರಯಾಣಕ್ಕೆ (ಶೂನ್ಯ ಪ್ರಮಾಣದ ನೆಟ್‌ವರ್ಕ್‌ ತಡೆಯೊಂದಿಗೆ ಬಳಕೆದಾರನಿಂದ ISPಗೆ ಮತ್ತೆ ಬಳಕೆದಾರನಿಗೆ) 143,000 km (88,856 mi)  ನೆಟ್‌ವರ್ಕ್ ಮೂಲಗಳ ಇತರೆ ಸಹಜ ತಡೆಗಳಾನ್ನು ಅಂಶವನ್ನು ಲೆಕ್ಕಕ್ಕೆ ತೆಗೆದುಕೊಂಡರೆ ಅದು ಬಳಕೆದಾರನಿಂದ ISPಗೆ  500–700 ಮಿಲಿಸೆಕೆಂಡ್‌ನಷ್ಟು ಒನ್‌ವೇ ಸಂಪರ್ಕದ ಸಾಧಾರಣ ಲೇಟೆನ್ಸಿ ಉಂಟಾಗುತ್ತದೆ, ಅಥವಾ ಮತ್ತೆ ಬಳಕೆದಾರನಿಗೆ ಒಟ್ಟು ರೌಂಡ್‌ ಟ್ರಿಪ್ ಟೈಮ್‌ನಲ್ಲಿ (RTT) 1,000–1,400 ಮಿಲಿಸೆಕೆಂಡುಗಳಷ್ಟು ಲೇಟೆನ್ಸಿ ಉಂಟಾಗುತ್ತದೆ. ಇದು ಸಾಧಾರಣವಾಗಿ 150–200 ms ಲೇಟೆನ್ಸಿ ಇರುವ ಬಹುತೇಕ ಡಯಲ್ ಅಪ್ ಸಾಧನಗಳಿಗಿಂತ ಕಳಪೆ.
ಆದರೂ ಮೀಡಿಯಮ್ ಅರ್ಥ್ ಆರ್ಬಿಟ್ (MEO) ಮತ್ತು ಲೋ ಅರ್ಥ್ ಆರ್ಬಿಟ್ (LEO) ಸ್ಯಾಟ್‌ಲೈಟ್‌ಗಳಲ್ಲಿ ಅಂತ ದೊಡ್ಡ ತಡೆ ಇರುವುದಿಲ್ಲ. ಗ್ಲೋಬ್‌ಸ್ಟಾರ್ ಮತ್ತು ಇರಿಡಿಯಂ ಸಾಟಲೈಟ್‌ಗಳಲ್ಲಿ ಈಗಿರುವ LEO ಕಾನ್‌ಸ್ಟಲೇಷನ್‌ಗಳಲ್ಲಿ 40 msಗಿಂತಲೂ ಕಡಿಮೆ ರೌಂಡ್ ಟ್ರಿಪ್ ತಡೆಯಿದೆ, ಆದರೆ ಅವುಗಳ ಒಟ್ಟು ವೇಗ ಪ್ರತಿಛಾನಲ್ಲಿನ  64 kbpsಗಿಂತಲೂ ಕಡಿಮೆ. ಗ್ಲೋಬ್‌ಸ್ಟಾರ್ ಕಾನ್‌ಸ್ಟೆಲೇಷನ್ ಭೂಮಿಯಿಂದ 1,420 km ಎತ್ತರದ ಕಕ್ಷೆಯಲ್ಲಿದೆ ಮತ್ತು ಇರಿಡಿಯಮ್ 670 km ಎತ್ತರದಲ್ಲಿದೆ. 2010ರಲ್ಲಿ ಉಡಾವಣೆ ಮಾಡಲು ನಿಗಧಿಯಾಗಿರುವ O3b ನೆಟ್‌ವರ್ಕ್‌ನ MEO ಕಾನ್‌ಸ್ಟಲೇಷನ್ ಭೂಮಿಯಿಂದ 8,062 km ಎತ್ತರದ ಕಕ್ಷೆಯಲ್ಲಿದ್ದು ಇದರಲ್ಲಿ ಸುಮಾರು 125ms ಗಳಷ್ಟು RTT ಲೇಟೆನ್ಸಿ ಇರುತ್ತದೆ. ಈ ಉದ್ದೇಶಿತ ಹೊಸ ನೆಟ್‌ವರ್ಕ್‌ ಸೆಕೆಂಡ್‌ಗೆ 1 Gbpsನಷ್ಟು (ಪ್ರತಿಸೆಕೆಂಡಿಗೆ ಗಿಗಾಬೈಟ್‌ಗಳು) ಅಧಿಕವೇಗದ ಸಂಪರ್ಕ ಕಲ್ಪಿಸುವಂತೆ ಕೂಡಾ ವಿನ್ಯಾಸ ಮಾಡಲಾಗಿದೆ.
ಬಹುತೇಕ ಸ್ಯಾಟಲೈಟ್ ಇಂಟರ್ನೆಟ್ ಒದಗಿಸುವವರಿಗೆ ಫೇರ್ ಅಕ್ಸೆಸ್ ಪಾಲಿಸಿ FAP ಕೂಡಾ ಇದೆ. ಪ್ರಾಯಶಃ ಸ್ಯಾಟಲೈಟ್ ಇಂಟರ್ನೆಟ್‌ನ ಬಹುದೊಡ್ಡ ಅನಾನುಕೂಲ ಎಂದರೆ ಈ  FAP ಸಾಮಾನ್ಯವಾಗಿ ಬಳಕೆದಾರನ ಡಯಲ್ ಅಪ್ ಡಾಟಾ ರೇಟನ್ನು ನಿರ್ಧಿಷ್ಟ ಅಗೋಚರ ಮಿತಿ ದಾಟಿದ ನಂತರ (ಸಾಮಾನ್ಯವಾಗಿ ದಿನಕ್ಕೆ 200 MB ) ಕಡಿಮೆ ಮಾಡುತ್ತದೆ. ಈ FAP ಸಾಮಾನ್ಯವಾಗಿ ಈ ಮಿತಿಯನ್ನು ಮುಟ್ಟಿದ ನಂತರ  24 ಗಂಟೆಗಳ ಕಾಲ ಉಳಿದಿರುತ್ತವೆ ಮತ್ತು ಬಳಕೆದಾರನ ವೇಗ ಆತ ಯಾವ ಹಂತಕ್ಕೆ ಪಾವತಿ ಮಾಡಿರುತ್ತಾನೋ ಆ ಹಂತಕ್ಕೆ ಮರು ಸ್ಥಾಪಿತಗೊಳ್ಳುತ್ತವೆ. ಇದು ಸಾಧ್ಯವಾದಷ್ಟು ಕಡಿಮೆ ವೇಳೆಯಲ್ಲಿ ಬ್ಯಾಂಡ್‌ವಿಡ್ತ್‌ನ ವಿಸ್ತೃತ ಚಟುವಟಿಕೆಗಳಾನ್ನು ಪೂರ್ಣಗೊಳಿಸಲು ಸಾಧ್ಯವಿಲ್ಲದಂತೆ ಮಾಡುತ್ತದೆ (ಉದಾಹರಣೆಗೆ ಇದು P2P ಮತ್ತು ನ್ಯೂಸ್‌ಗ್ರೂಪ್ ಬೈನರಿ ಡೌನ್‌ಲೋಡಿಂಗ್).
ಯೂರೋಪಿನ ASTRA2ಕನೆಕ್ಟ್ ವ್ಯವಸ್ಥೆ ಮಾಸಿಕ 2Gbyte ಡಾಟಾ ಡೌನ್‌ಲೋಡಿನ ಮಿತಿ ಆಧಾರದ FAPಯನ್ನು ಹೊಂದಿದೆ, ಈ ವ್ಯವಸ್ಥೆಯಲ್ಲಿ ಒಂದುಪಕ್ಷ ಮಿತಿಯನ್ನು ದಾಟಿದರೆ, ತಿಂಗಳಿನ ಉಳಿದ ದಿನಗಳಾಲ್ಲಿ ಮಾಹಿತಿಯ ಡೌನ್‌ಲೋಡ್ ಮಾಹಿತಿ ವೇಗವನ್ನು ತಗ್ಗಿಸಲಾಗುತ್ತದೆ. ಇತರೆ ಸ್ಯಾಟಲೈಟ್ ಇಂಟರ್ನೆಟ್ ಕೊಡುಗೆಗಳಲ್ಲಿ ಸ್ಲೈಡಿಂಗ್ ಟೈಮ್ ಆಧಾರಿತ ಆಧುನಿಕ FAP ತಾಂತ್ರಿಕತೆಗಳಿವೆ. ಉದಾಹರಣೆಗೆ ಇದು ಎಂತಹುದೆಂದರೆ ಕೊನೆಯ ಗಂಟೆ, ದಿನ ಮತ್ತು ವಾರಗಳಲ್ಲಿ ಡೌನ್‌ಲೋಡ್ ಡಾಟಾಗಳನ್ನು  ಟೂವೇ ಸೇವೆಗಳಿಗಾಗಿ ಪರಿಶೀಲಿಸಲಾಗುತ್ತದೆ. ಇದರ ಉದ್ದೇಶ ಏನೆಂದರೆ ಅವಶ್ಯಕತೆ ಇರುವಾಗ ತಾತ್ಕಾಲಿಕವಾಗಿ ಅಧಿಕ ಡೌನ್‌ಲೋಡ್‌ಗೆ ಅವಕಾಶ ಕಲ್ಪಿಸುವುದು ಮತ್ತು ಇದರ ಜೊತೆಗೆ ತಿಂಗಳ ಕೊನೆಗೆ ಕೊಂಚ ಪ್ರಮಾಣವನ್ನು ಉಳಿಸಿಕೊಳ್ಳುವುದು. .
ಪ್ರಯೋಜನಗಳು
ಸೆಲ್ಯೂಲರ್ ಬ್ರಾಡ್‌ಬ್ಯಾಂಡ್
ಸೆಲ್ಯೂಲರ್ ಫೋನ್ ಟವರ್‌ಗಲು ವ್ಯಾಪಕವಾಗಿವೆ, ಸೆಲ್ಯುಲರ್ ನೆಟ್‌ವರ್ಕ್‌ಗಳು ಮೂರನೇ ತಲೆಮಾರಿನ (3G) ನೆಟ್‌ವರ್ಕ್‌ಗಳಿಗೆ ಮುಂದುವರೆದಂಟೆ ಅವು EVDO, HSDPA ಮತ್ತು UMTSನಂತಹ ತಂತ್ರಜ್ಞಾನಗಳನ್ನು ಬಳಸಿಕೊಂಡು ಮಾಹಿತಿ ಪ್ರಸರಣ ವೇಗವನ್ನು ಹೆಚ್ಚಿಸಬಲ್ಲವು.
ಸೆಲ್‌ಫೋನ್, ಕಾರ್ಡ್‌ಬಸ್, ಎಕ್ಸ್‌ಪ್ರೆಸ್ ಕಾರ್ಡ್, ಅಥವಾ USB ಸೆಲ್ಯುಲರ್ ಮೋಡೆಮ್‌ಗಳು ಅಥವಾ ಸೆಲ್ಯುಲರ್ ಬ್ರಾಡ್ ಬ್ಯಾಂಡ್ ರೂಟರ್‌ಗಳ ಮೂಲಕ ಇವು ಇಂಟರ್ನೆಟ್‌ಗೆ ಬ್ರಾಡ್‌ಬ್ಯಾಂಡ್ ಸಂಪರ್ಕ ಕಲ್ಪಿಸಬಲ್ಲವು, ಇದರಿಂದ ಒಂದು ಸೆಲ್ಯುಲರ್ ಸಂಪರ್ಕದ ಮೂಲಕ ಹಲವು ಕಂಪ್ಯೂಟರ್‌ಗಳಿಗೆ ಬ್ರಾಡ್‌ಬ್ಯಾಂಡ್ ಸಂಪರ್ಕ ಕಲ್ಪಿಸಲು ಸಾಧ್ಯವಾಗುತ್ತದೆ.
ಪವರ್-ಲೈನ್ ಇಂಟರ್ನೆಟ್
ಇದು ಇನ್ನೂ ಬೆಳವಣಿಗೆ ಹಂತದಲ್ಲಿರುವ ಹೊಸ ಸೇವೆಯಾಗಿದ್ದು ಬ್ರಾಡ್‌ಬ್ಯಾಂಡ್ ಇಂಟರ್ನೆಟ್ ಡಾಟಾವನ್ನು ಸ್ಟ್ಯಾಂಡರ್ಡ್ ಹೈ ವೋಲ್ಟೇಜ್ ಪವರ್ ಲೈನುಗಳ ಮೂಲಕ ಪ್ರಸರಣ ಮಾಡಲು ಸಾಧ್ಯವಾಗುತ್ತದೆ. ಆದರೂ ಈ ವ್ಯವಸ್ಥೆಯಲ್ಲಿ ಅನೇಕ ಸಂಕೀರ್ಣತೆಗಳಿವೆ, ಪ್ರಾಥಮಿಕ ಸಮಸ್ಯೆ ಎಂದರೆ ಈ ಪವರ್ ಲೈನ್‌ಗಳು ತುಂಬಾ ಗದ್ದಲದ ಪರಿಸರ ಹೊಂದಿರುತ್ತವೆ. ಸಾಧನ ಪ್ರತಿಸಲ ಆನ್ ಅಥವಾ ಆಫ್ ಆದಾಗ ಅದು ಲೈನಿಗೆ ಪಾಪ್ ಅಥವಾ ಕ್ಲಿಕ್ ಉಂಟುಮಾಡುತ್ತದೆ. ಶಕ್ತಿ ಉಳಿತಾಯ ಸಾಧನಗಳು ಅನೇಕ ಸಲ ಲೈನಿನಲ್ಲಿ ಸದ್ದುಳ್ಳ ಹಾರ್ಮೋನಿಕ್ಸ್ ಉಂಟುಮಾಡುತ್ತವೆ. ಈ ನೈಸರ್ಗಿಕ ಸಿಗ್ನಲಿಂಗ್ ಅಡೆತಡೆಗಳನ್ನು ನಿರ್ವಹಿಸುವಂತೆ ವ್ಯವಸ್ಥೆಯನ್ನು ವಿನ್ಯಾಸ ಮಾಡಬೇಕು ಮತ್ತು ಅವುಗಳ ಸೂಕ್ತ ಕೆಲಸ ಮಾಡಬೇಕು.
ಪವರ್‌ಲೈನ್ ಕಮ್ಯುನಿಕೇಷನ್ ಎಂದು ಕೂಡಾ ಕರೆಯಲಾಗುವ ಬ್ರಾಡ್‌ಬ್ಯಾಂಡ್ ಓವರ್ ಪವರ್ ಲೈನ್ (BPL)ಗಳು, ಪವರ್ ಸಿಸ್ಟಂ ಡಿಸೈನ್ ತಾಂತ್ರಿಕತೆಗಳ ಚಾರಿತ್ರಿಕ ವ್ಯತ್ಯಾಸಗಳಿಂದ ಅಮೇರಿಕಾಕ್ಕಿಂತ ಹೆಚ್ಚಾಗಿ ಯೂರೋಪಿನಲ್ಲಿ ಬೇಗ ಬೆಳವಣಿಗೆಯಾದವು. ಬಹುತೇಕ ಎಲ್ಲ ಪವರ್‌ಗ್ರಿಡ್‌ಗಳು ಪ್ರಸರಣ ಸೋರಿಕೆಯನ್ನು ತಡೆಯಲು ವಿದ್ಯುತ್ತನ್ನು ಅಧಿಕ ವೋಲ್ಟೇಜಿನಲ್ಲಿ ಪ್ರಸರಿಸುತ್ತಾರೆ, ಬಳಕೆದಾರನ ಹಂತದಲ್ಲಿ ವೋಲ್ಟೇಜನ್ನು ತಗ್ಗಿಸಲು ಸ್ಟೆಪ್‌ಡೌನ್ ಟ್ರಾನ್ಸ್‌ಫಾರ್ಮರ್‌ಗಳನ್ನು ಬಳಸಲಾಗುತ್ತದೆ. BPL ಸಿಗ್ನಲ್‌ಗಳು ಟ್ರಾನ್ಸ್‌ಫಾರ್ಮರ್‌ಗಲ ಮೂಲಕ ಸಿದ್ಧರೂಪದಲ್ಲಿ ಹರಿಯುವುದಿಲ್ಲವಾದ್ದರಿಂದ ಟ್ರಾನ್ಸ್‌ಫಾರ್ಮರ್‌ಗಳಿಗೆ ರಿಪೀಟರ್‌ಗಳನ್ನು ಅಳವಡಿಸಬೇಕಾಗುತ್ತದೆ. USನಲ್ಲಿ ಒಂಟಿ ಮನೆಗೆ ಸರ್ವಿಸ್ ಒದಗಿಸಲು ಸಣ್ಣ ಟ್ರಾನ್ಸ್‌ಫಾರ್ಮರ್ ಬಳಕೆಯ ಕಂಬದಿಂದ ನೇತಾಡುವುದು ಸಾಮಾನ್ಯ. ಯೂರೋಪ್‌ನಲ್ಲಿ 10 ಅಥವಾ 100 ಮನೆಗಳಿಗೆ ಸರ್ವಿಸ್ ಒದಗಿಸಲು ಸ್ವಲ್ಪ ದೊಡ್ಡ ಟ್ರಾನ್ಸ್‌ಫಾರ್ಮರ್ ಬಳಕೆ ಮತ್ತಷ್ಟು ಸಾಮಾನ್ಯ. ಗ್ರಾಹಕರಿಗೆ ವಿದ್ಯುತ್ ಒದಗಿಸಲು ವಿನ್ಯಾಸದಲ್ಲಿನ ಈ ವ್ಯತ್ಯಾಸದ ಪರಿಣಾಮ ಕಡಿಮೆ, ಆದರೆ ಅಮೇರಿಕಾದ ಸಾಧಾರಣಾ ನಗರಕ್ಕೆ ಪವರ್‌ಗ್ರಿಡ್‌ನ ಮೂಲಕ BPL ಪ್ರಸರಣ ಮಾಡಲು ಯೂರೋಪಿನ ಅದರಷ್ಟೇ ಗಾತ್ರದ ನಗರಕ್ಕೆ ಬೇಕಾಗುವ ಪ್ರಮಾಣಕ್ಕಿಂತ ಹೆಚ್ಚು ರಿಸೀವರ್‌ಗಳು ಬೇಕಾಗುತ್ತವೆ.
ಎರಡನೆಯ ದೊಡ್ಡ ವಿಚಾರ ಎಂದರೆ ಸಿಗ್ನಲ್ ಶಕ್ತಿ ಮತ್ತು ಕಾರ್ಯಶೀಲ ಫ್ರೀಕ್ವೆನ್ಸಿ. ಲೈಸೆನ್ಸ್ ಹೊಂದಿರುವ 0}ಅಮೆಚೂರ್ ರೇಡಿಯೊ ಆಪರೇಟರ್‌ಗಳು, ಇಂಟರ್ನ್ಯಾಷನಲ್ ಷಾರ್ಟ್‌ವೇವ್ ಬ್ರಾಡ್‌ಕ್ಯಾಸ್ಟರ್ಸ್ ಮತ್ತು ಅನೇಕ ರೀತಿಯ ಸಂವಹನ ವ್ಯವಸ್ಥೆಗೆ (ಮಿಲಿಟರಿ, ಏರೋನಾಟಿಕಲ್ ಇತ್ಯಾದಿಗಳಂತೆ) ಅನೇಕ ದಶಕಗಳಿಂದ ಬಳಸಲಾಗಿರುವ 10 ರಿಂದ 30 MHz ರೇಂಜಿನ ತರಂಗಾಂತರಗಳನ್ನು ಈ ವ್ಯವಸ್ಥೆ ಬಳಸಿಕೊಳ್ಳುವ ನಿರೀಕ್ಷೆ ಇದೆ. ಕವಚವಿಲ್ಲದ ಪವರ್‌ಲೈನ್‌ಗಳು ತಾವು ಹರಿಸುವ ಸಿಗ್ನಲ್‌ಗಳಿಗೆ ಟ್ರಾನ್ಸ್‌ಮೀಟರ್‌ಗಳಾಗಿ ವರ್ತಿಸುತ್ತವೆ, ಶಾರ್ಟ್‌ವೇವ್ ಸಂವಹನ ಉದ್ದೇಶದ 10 ರಿಂದ 30 MHz ರೇಂಜಿನ ಬಳಕೆಯನ್ನು ಇವು ಸಂಪೂರ್ಣ ಸ್ಥಗಿತಗೊಳಿಸುವ ಸಾಮರ್ಥ್ಯ ಹೊಂದಿವೆ, ಜೊತೆಗೆ ಇದರ ಬಳಕೆದಾರನಿಗೆ ಭದ್ರತೆಯ ಗ್ಯಾರಂಟಿ ಇರುವುದಿಲ್ಲ.
ವೈರ್‌ಲೆಸ್ ISP
ಇದು ದೂರಪ್ರದೇಶಗಳು ಮತ್ತು ಒಳನಾಡಿನ ಪ್ರದೇಶಗಳಿಗೆ ಸಂಪರ್ಕ ಕಲ್ಪಿಸಲು ಸಾಧಾರಣವಾಗಿ ಕಡಿಮೆ ವೆಚ್ಚದ 802.11 Wi-Fi ರೇಡಿಯೋ ಸಿಸ್ಟಂ ಅನ್ನು ಅಳವಡಿಸಿಕೊಳ್ಳುತ್ತದೆ.
ಸಾಂಪ್ರದಾಯಿಕವಾದ 100-150 ಮೀಟರ್‌ಗಳ (300–500 ft)ವ್ಯಾಪ್ತಿಯ ಓಮ್ನಿಡೈರೆಕ್ಷನಲ್ ಸರ್ವೀಸ್‌ಗೆ 802.11b ಲೈಸೆನ್ಸ್ ಹೊಂದಿದೆ. ಯಾಗಿ ಆಂಟೆನಾದಿಂದ ಸಿಗ್ನಲನ್ನು ನ್ಯಾರೋಬೀಮ್ ಆಗಿ ಕೇಂದ್ರೀಕರಿಸುವ ಇದು ಅನೇಕ ಮೈಲಿಗಳ ತನಕ ವಿಶ್ವಾಸಾರ್ಹವಾಗಿ ಕಾರ್ಯನಿರ್ವಹಿಸಬಲ್ಲುದು. ಆದರೂ ಈ ತಂತ್ರಜ್ಞಾನದ ಲೈನ್ ಆಫ್ ಸೈಟ್ ಅಗತ್ಯಗಳು ಗುಡ್ಡಗಾಡು ಮತ್ತು ದಟ್ಟ ಅರಣ್ಯ ಪ್ರದೇಶಗಳಲ್ಲಿ ಸಂಪರ್ಕಕ್ಕೆ ತೊಡಕು ಉಂಟು ಮಾಡುತ್ತವೆ. ಜೊತೆಗೆ ಹಾರ್ಡ್‌ವೇರ್ ಸಂಪರ್ಕಕ್ಕೆ ಹೋಲಿಸಿದರೆ ಇದರಲ್ಲಿ ಭದ್ರತೆಯ ಅಪಾಯಗಳಿವೆ (ಸೂಕ್ತವಾದ ಭದ್ರತಾ ಒಪ್ಪಂದಗಳು ಇರದಿದ್ದರೆ); ವೇಗ ಗಣನೀಯವಾಗಿ ಕಡಿಮೆ (2 – 50 ಪಟ್ಟು ನಿಧಾನ) ಇತರೆ ವೈರ್‌ಲೆಸ್ ಸಾಧನಗಳು, ನೆಟ್‌ವರ್ಕ್‌ಗಳು, ಹವಾಮಾನ ಮತ್ತು ಲೈನ್ ಆಫ್ ಸೈಟ್ ಸಮಸ್ಯೆಗಳಿಂದಾಗಿ ನೆಟ್‌ವರ್ಕ್ ಅಷ್ಟು ಸದೃಢವಲ್ಲ.[6]
ಗ್ರಾಮೀಣ ವೈರ್‌ಲೆಸ್ ಇನ್‌ಸ್ಟಾಲೇಷನ್‌ಗಳಿಗೆ ಸಾಧಾರಣವಾಗಿ ವಾಣಿಜ್ಯ ಸ್ವಭಾವವಿಲ್ಲ, ಬದಲಾಗಿ ಇದು ರೇಡಿಯೋ ಮಾಸ್ಟ್‌ಗಳು ಮತ್ತು ಟವರ್‌ಗಳ ಮೇಲೆ ಹಾಬಿಯಿಸ್ಟ್‌ಗಳು ಮೌಂಟಿಂಗ್ ಆಂಟೆನಾಗಳಿಂದ ಕಟ್ಟಿದ ಒಂದು ಪ್ಯಾಚ್‌ವರ್ಕ್ ವ್ಯವಸ್ಥೆ, ಅಗ್ರಿಕಲ್ಚರಲ್ ಸ್ಟೋರೇಜ್ ಸಿಲೊಗಳು ಎತ್ತರದ ಮರಗಳು ಇತರೆ ಎತ್ತರದ ಪದಾರ್ಥಗಳು ಸಿಗುತ್ತವೆ. ಪ್ರಸಕ್ತ ಅನೇಕ ಕಂಪನಿಗಳು ಈ ಸೇವೆ ಒದಗಿಸುತ್ತಿವೆ. USAಯ  wireless Internet access provider  ಮ್ಯಾಪ್ WISPSಗೆ ಸಾರ್ವಜನಿಕವಾಗಿ ಸಿಗುತ್ತಿವೆ.
ವರ್ಲ್ಡ್‌ಸ್ಪೇಸ್
ವರ್ಲ್ಡ್‌ಸ್ಪೇಸ್ ವಾಷಿಂಗ್ಟನ್ DC. ಮೂಲದ ಡಿಜಿಟಲ್ ಸ್ಯಾಟಲೈಟ್ ರೇಡಿಯೋ ನೆಟ್‌ವರ್ಕ್. ಅದು ಏಷಿಯಾದ ಬಹುಪಾಲು, ಯೂರೋಪ್ ಜೊತೆಗೆ ಸಮಸ್ತ ಆಫ್ರಿಕಾವನ್ನು ಸ್ಯಾಟಲೈಟ್ ಮೂಲಕ ಸಂಪರ್ಕಿಸುತ್ತದೆ. ಡಿಜಿಟಲ್ ಆಡಿಯೋ ಜೊತೆಗೆ ಬಳಕೆದಾರರು ಸ್ಯಾಟಲೈಟ್‌ನಿಂದ ಬ್ರಾಡ್‌ಬ್ಯಾಂಡ್ ಡಾಟಾ ಪ್ರಸರಣ (150 Kilobit/second) ಸ್ವೀಕರಿಸಬಹುದು.
ಪ್ರಯೋಜನಗಳು
ಅನಾನುಕೂಲಗಳು
ಸಂಯುಕ್ತ ಸಂಸ್ಥಾನದಲ್ಲಿ ಬೆಲೆ
ಸಾಂಪ್ರದಾಯಿಕವಾಗಿ ಅಮೇರಿಕಾ ಸಂಯುಕ್ತ ಸಂಸ್ಥಾನದ ಇಂಟರ್ನೆಟ್ ಸೇವೆ ಒದಗಿಸುವವರು ಪ್ರತಿ ಗಂಟೆ ಛಾರ್ಜಿನ ಬದಲು ಗ್ರಾಹಕರು ಆಯ್ಕೆ ಮಾಡಿಕೊಳ್ಳುವ ಗರಿಷ್ಟ ಬಿಟ್ ರೇಟಿನ ಆಧಾರದ ಮೇಲೆ "ಅನ್‌ಲಿಮಿಟೆಡ್ ಟೈಮ್" ಅಥವಾ ಫ್ಲ್ಯಾಟ್ ರೇಟ್ ಮಾಡೆಲ್ ಅನ್ನು ಬಳಸುತ್ತಾರೆ. ವೀಡಿಯೋ ಆನ್ ಡಿಮ್ಯಾಂಡ್ ಮತ್ತು ಪೀರ್-ಟು-ಪೀರ್ ಫೈಲ್ ಶೇರಿಂಗ್‌ನಂಟಹ ಪ್ರಸರಣಾಂಶಕ್ಕಾತಿ ಹೆಚ್ಚಿದ ಗ್ರಾಹಕರ ಬೇಡಿಕೆಗಾಗಿ ಹೆಚ್ಚು ಬ್ಯಾಂಡ್‌ವಿಡ್ತ್ ಬಳಕೆಯ ಪ್ರಮಾಣ ಅಗಾಧವಾಗಿ ಹೆಚ್ಚಳಗೊಳ್ಳುತ್ತಿದೆ.
ಬ್ಯಾಂಡ್‌ವಿಡ್ತ್ ಮಿತಿಯಿರುವ ISPಗಳಲ್ಲಿ ಬ್ಯಾಂಡ್‌ವಿಡ್ತ್ ಬೇಡಿಕೆ ಹೆಚ್ಚಾದಾಗ ಫ್ಲ್ಯಾಟ್‌ರೇಟ್ ಪ್ರೈಸಿಂಗ್ ವಿಧಾನ ಸುಸ್ಥಿರವಾಗದಿರಬಹುದು. ಬ್ರಾಡ್‌ಬ್ಯಾಂಡ್ ಸೇವೆ ಒದಗಿಸುವ ನಿಗದಿತ ದರಗಳು 80-90% ಪ್ರಮಾಣವನ್ನು ಪ್ರತಿನಿಧಿಸುತ್ತವೆ, ಮತ್ತು ಬಹಳಷ್ಟು ISPಗಳು ತಮ್ಮ ದರವನ್ನು ಗುಟ್ಟಾಗಿಟ್ಟರೂ ಒಟ್ಟು ಬೆಲೆ (ಜನವರಿ 2008) ಅಂದಾಜಿನ ಪ್ರಕಾರ ಗಿಗಾಬೈಟ್‌ಗೆ ಸುಮಾರು $0.10 ಇದೆ. ಪ್ರಸಕ್ತ ಕೆಲವು ISPಗಳು ಅಂದಾಜು ಮಾಡಿರುವ ಪ್ರಕಾರ ಸುಮಾರು 5%ರಷ್ಟು ಬಳಕೆದಾರರು ಒಟ್ಟು ಬ್ಯಾಂಡ್‌ವಿಡ್ತ್‌ನ  50%ರಷ್ಟು ಬಳಕೆ ಮಾಡುತ್ತಿದ್ದಾರೆ. ಈ ಅಧಿಕ ಬ್ಯಾಂಡ್‌ವಿಡ್ತ್ ಬಳಕೆದಾರರು ನೆಟ್‌ವರ್ಕ್‌ ಅನ್ನು ನಿಧಾನಗೊಳಿಸದಂತೆ ಖಚಿತ ಪಡಿಸಿಕೊಳ್ಳಲು ISPಗಳು ಬಳಕೆದಾರರ ಬ್ಯಾಂಡ್‌ವಿಡ್ತನ್ನು 'ಪೀಕ್' ಮತ್ತು 'ಆಫ್ ಪೀಕ್' ಎಂಬುದಾಗಿ ವಿಂಗಡಿಸಿದ್ದಾರೆ, ಇದರಿಂದ ಬಳಕೆದಾರರು ದೊಡ್ಡ ಫೈಲುಗಳನ್ನು ತಡರಾತ್ರಿಯಲ್ಲಿ ಡೌನ್‌ಲೋಡ್ ಮಾಡಿಕೊಳ್ಳಲು ಉತ್ತೇಜಿಸಿದಂತಾಗಿದೆ.
ಹಾಲಿ ಇರುವ ಬ್ರಾಡ್ ಬ್ಯಾಂಡ್ ವ್ಯವಸ್ಥೆಯನ್ನು ವಿಸ್ತರಿಸಲು ಹೆಚ್ಚುವರಿ ಬೆಲೆ ತೆರದೆ ಹೆಚ್ಚುವರಿ ಬ್ಯಾಂಡ್‌ವಿಡ್ತ್ ಪೇ ಸರ್ವಿಸಸ್ ಅನ್ನು ಒದಗಿಸಲು ಇಂಟರ್ನೆಟ್ ಸೇವೆ ಒದಗಿಸುವವರು ಗ್ರಾಹಕರು ಇರುವ ಬ್ಯಾಂಡ್‌ವಿಡ್ತ್ ಸೌಕರ್ಯವನ್ನು ವಿಸ್ತರಿಸಿಕೊಳ್ಳುವ ಬಗ್ಗೆ ಅವಿಷ್ಕಾರ ನಡೆಸುತ್ತಿದ್ದಾರೆ. ಅಮೇರಿಕಾ ಸಂಯುಕ್ತ ಸಂಸ್ಥಾನದಲ್ಲಿ ಬ್ರಾಡ್‌ಬ್ಯಾಂಡ್ ಸೌಕರ್ಯ ಹಿಂದೆ ಬಿದ್ದಿದ್ದರೂ ಇಂತಹ ಪ್ರಯತ್ನಗಳು ನಡೆಯುತ್ತಿವೆ, ಎಕನಾಮಿಕ್ ಪಾಲಿಸಿ ಇನ್‌ಸ್ಟಿಟ್ಯೂಟ್ ಪ್ರಕಾರ: "ಹೊಸ ಬ್ರಾಡ್‌ಬ್ಯಾಂಡ್ ತಂತ್ರಜ್ಞಾನಗಳನ್ನು  ಅಳವಡಿಸಿಕೊಳ್ಳುವಲ್ಲಿ ಅಮೇರಿಕಾ ಇತರೆ ದೇಶಗಳಿಗಿಂತ ಹಿಂದೆ ಬಿದ್ದಿದೆ."
ಕೆಲವು ISPಗಳು ಬಳಕೆ ಆಧಾರಿತ ಬೆಲೆ ಪಾವತಿಯನ್ನು ಪ್ರಯೋಗಿಸುತ್ತಿದೆ, ಅವುಗಳ ಪೈಕಿ ಟೆಕ್ಸಾಸ್‌ನ ಬ್ಯೂಮೌಂಟ್‌ನಲ್ಲಿ ನಡೆದ ಟೈಮ್ ವಾರ್ನರ್ ಪರೀಕ್ಷೆ ಮುಖ್ಯವಾದುದು. ನ್ಯೂಯಾರ್ಕ್‌ನ ರೊಚೆಸ್ಟರ್ ಪ್ರದೇಶದಲ್ಲಿ ಬಳಕೆ ಆಧಾರಿತ ಬೆಲೆ ಪಾವತಿ ಪ್ರಯತ್ನಗಳು ಸಾರ್ವಜನಿಕ ಪ್ರತಿರೋಧವನ್ನು ಎದುರಿಸಿತು ನಂತರ ಇದನ್ನು ಕೈಬಿಡಲಾಯಿತು. ಬೆಲ್ ಕೆನಡಾ ಗ್ರಾಹಕರ ಮೇಲೆ ಬ್ಯಾಂಡ್‌ವಿಡ್ತ್ ಕ್ಯಾಪ್ ವಿಧಿಸಿದೆ.
ಬ್ರಾಡ್‌ಬ್ಯಾಂಡ್ ತಂತ್ರಜ್ಞಾನಗಳು
ಪಟ್ಟಿ]]
ಬಾಹ್ಯ ಕೊಂಡಿಗಳು
ವರ್ಗ:ಬ್ರಾಡ್‌ಬ್ಯಾಂಡ್‌
Internet access 초고속 인터넷
ವಿಧಾನ ಸಭೆ
ಒಂದೇ ಒಂದು ಶಾಸನ ಸಭೆಯುಳ್ಳ(ವಿಧಾನ ಸಭೆ ಮಾತ್ರ) ರಾಜ್ಯಗಳಲ್ಲಿ ವಿಧಾನ ಸಭೆ ಮುಖ್ಯ ಭೂಮಿಕೆಯಾಗಿಯೂ ಹಾಗೂ ಎರಡು ಶಾಸನ ಸಭೆ(ವಿಧಾನ ಸಭೆ ಹಾಗೂ ವಿಧಾನ ಪರಿಷತ್ತು)ಗಳುಳ್ಳ ರಾಜ್ಯಗಳಲ್ಲಿ ಕೆಳಮನೆಯಾಗಿಯೂ ವಿಧಾನ ಸಭೆ ಕಾರ್ಯ ನಿರ್ವಹಿಸುತ್ತದೆ.
ಕೇಂದ್ರದಲ್ಲಿ ಲೋಕಸಭೆ ಕೆಳಮನೆಯಾದರೆ, ರಾಜ್ಯ ಸಭೆ ಮೇಲ್ಮನೆಯಾಗಿರುತ್ತದೆ. ಅಂತೆಯೇ ರಾಜ್ಯಗಳಲ್ಲಿ ವಿಧಾನ ಸಭೆ ಕೆಳಮನೆಯಾಗಿದ್ದು, ವಿಧಾನ ಪರಿಷತ್ತು ಮೇಲ್ಮನೆಯಾಗಿರುತ್ತದೆ. ವಿಧಾನ ಪರಿಷತ್ತು ಎಲ್ಲ ರಾಜ್ಯಗಳಲ್ಲೂ ಕಡ್ಡಾಯವಲ್ಲ. ಸದ್ಯಕ್ಕೆ ಭಾರತದ ೭ ರಾಜ್ಯಗಳು ವಿಧಾನ ಪರಿಷತ್ತು ಹೊಂದಿವೆ. ರಾಜ್ಯದ ಸ್ಥಾನ ಮಾನವಿಲ್ಲದ ಎರಡು ಕೇಂದ್ರಾಡಳಿತ ಪ್ರದೇಶಗಳು ವಿಧಾನಸಭೆಯನ್ನು ಹೊಂದಿವೆ. ಅವುಗಳೆಂದರೆ ದೆಹಲಿ ಮತ್ತು ಪುದುಚೇರಿ.
ವಿಧಾನಸಭೆಯ ಸದಸ್ಯರು ವಿಧಾನಸಭೆಯ ವ್ಯಾಪ್ತಿಯ ಒಂದು ಕ್ಷೇತ್ರದ ಹದಿನೆಂಟು ವಯಸ್ಸು ಮೀರಿದ ಮತದಾರರಿಂದ ನೇರವಾಗಿ ಆಯ್ಕೆಯಾಗಿರುತ್ತಾರೆ. ವಿಧಾನಸಭೆಯ ಸದಸ್ಯರ ಬಲವನ್ನು ಭಾರತದ ಸಂವಿಧಾನ ೬೦ಕ್ಕೆ ಕಡಿಮೆ ಹಾಗು ೫೦೦ಕ್ಕೆ ಹೆಚ್ಚು ಇರಬಾರದು ಎಂದು ನಮೂದಿಸಿದೆ. ಆದಾಗ್ಯೂ ಕೆಲ ಚಿಕ್ಕ ರಾಜ್ಯಗಳ ವಿಚಾರದಲ್ಲಿ ವಿಧಾನ ಸಭಾ ಸದಸ್ಯರ ಸಂಖ್ಯೆ ೬೦ಕ್ಕೆ ಕಡಿಮೆಯಿದೆ. ಗೋವಾ, ಸಿಕ್ಕಿಂ, ಮಿಝೋರಾಂ ರಾಜ್ಯಗಳಲ್ಲಿ ಹಾಗೂ ಕೇಂದ್ರಾಡಳಿತ ಪ್ರದೇಶವಾದ ಪುದುಚ್ಚೇರಿಯಲ್ಲಿ ವಿಧಾನ ಸಭಾ ಸದಸ್ಯರ ಸಂಖ್ಯೆ ೬೦ಕ್ಕಿಂತಲೂ ಕಡಿಮೆಯಿದ್ದು ಆ ರಾಜ್ಯಗಳಿಗೆ ವಿಧಾನಸಭಾ ಸದಸ್ಯರ ಸಂಖ್ಯಾ ಬಲದ ವಿಚಾರದಲ್ಲಿ ಸಡಿಲಿಕೆ ಕೊಡಲಾಗಿದೆ.
ಕೆಲವು ರಾಜ್ಯಗಳಲ್ಲಿ ರಾಜ್ಯಪಾಲರು ಒಬ್ಬ ವ್ಯಕ್ತಿಯನ್ನು ವಿಧಾನಸಭಾ ಸದಸ್ಯನಾಗಿ ನೇಮಕ ಮಾಡಿಕೊಳ್ಳಬಹುದು. ಆ ವ್ಯಕ್ತಿ ಅಲ್ಪ ಸಂಖ್ಯಾತ ಪ್ರತಿನಿಧಿಯಂತಿದ್ದು, ವಿಧಾನಸಭೆಯಲ್ಲಿ ಅಲ್ಪಸಂಖ್ಯಾತರು ಕಡಿಮೆ ಸಂಖ್ಯೆಯಲ್ಲಿದ್ದರೆ ಅದನ್ನು ಸರಿದೂಗಿಸಲು ರಾಜ್ಯಪಾಲರಿಂದ ನೇಮಕವಾಗುತ್ತಾನೆ. ಎಲ್ಲ ವಿಧಾನಸಭಾ ಸದಸ್ಯರ ಕಾಲಾವಧಿ ಐದು ವರ್ಷಗಳಾಗಿದ್ದು ಆ ಸರ್ಕಾರದ ಐದು ವರ್ಷ ಮುಗಿಯುತ್ತಿದ್ದಂತೆಯೇ ಚುನಾವಣೆ ಎದುರಿಸಬೇಕಾಗುತ್ತದೆ.
ಒಂದು ವಿಧಾನ ಸಭೆಯ ಅವಧಿ ಐದು ವರ್ಷಗಳಾಗಿರುತ್ತದೆ. ತುರ್ತು ಪರಿಸ್ಥಿತಿಗಳಂತಹ ಸಂಧರ್ಭದಲ್ಲಿ ವಿಧಾನ ಸಭೆಯ ಅವಧಿಯನ್ನು ರಾಜ್ಯ ಪಾಲರು ವಿಸ್ತರಿಸಬಹುದು ಅಥವಾ ಕಡಿತ ಮಾಡಲೂಬಹುದು. ವಿಧಾನ ಸಭೆಯ ಅವಧಿಯನ್ನು ರಾಜ್ಯಪಾಲರು ಗರಿಷ್ಠ ೬ ತಿಂಗಳವರೆಗೆ ವಿಸ್ತರಿಸಬಹುದು.
ಮುಖ್ಯಮಂತ್ರಿಗಳ ಮನವಿಯ ಆಧಾರದ ಮೇಲೆ ವಿಧಾನ ಸಭೆಯನ್ನು ವಿಸರ್ಜಿಸುವ ಅಧಿಕಾರ ರಾಜ್ಯಪಾಲರಿಗೆ ಇದೆ. ವಿಧಾನ ಸಭೆಯಲ್ಲಿ ವಿಶ್ವಾಸಮತ ಗಳಿಸುವಲ್ಲಿ ವಿಫಲವಾದರೆ ಅಥವಾ ಸರ್ಕಾರ ರಚಿಸಲು ಅವಶ್ಯವಾದ ಸದಸ್ಯ ಬಲ ಹೊಂದಿಲ್ಲವಾದರೆ ರಾಜ್ಯಪಾಲರು ವಿಧಾನಸಭೆ ವಿಸರ್ಜಿಸಲು ಅವಕಾಶವಿದೆ.
ವಿಧಾನಸಭಾ ಅಧ್ಯಕ್ಷರು
ವಿಧಾನ ಸಭೆಯ ಸದಸ್ಯನಾಗಲು ಇಚ್ಛಿಸುವ ವ್ಯಕ್ತಿಯು ಚುನಾವಣೆಯಲ್ಲಿ ಯಾವುದಾದರೂ ಒಂದು ಪಕ್ಷದಿಂದ ಅಥವಾ ಸ್ವತಂತ್ರವಾಗಿ ಸ್ಫರ್ಧಿಸಬೇಕು. ಸ್ಫರ್ಧಿಸುವ ಮುನ್ನ ಈ ಕೆಳಕಂಡ ಅರ್ಹತೆಗಳನ್ನು ಹೊಂದಿರಬೇಕು.
ವಿಧಾನ ಸಭೆಯ ಕಾರ್ಯ ಕಲಾಪಗಳು, ಅಧಿವೇಶನಗಳು ವಿಧಾನ ಸಭಾಧ್ಯಕ್ಷ(ಸ್ಪೀಕರ್) ರ ನೇತೃತ್ವದಲ್ಲಿ ನಡೆಯುತ್ತವೆ. ಸಭಾಧ್ಯಕ್ಷರ ಗೈರುಹಾಜರಿ ಸಂಧರ್ಭಗಳಲ್ಲಿ ಉಪಸಭಾಧ್ಯಕ್ಷರು ವಿಧಾನ ಸಭೆಯನ್ನು ಮುನ್ನಡೆಸುತ್ತಾರೆ. ಸ್ಪೀಕರ್ ರವರು ಶೂನ್ಯ ನ್ಯಾಯಾಧೀಶರಂತೆ ಕಾರ್ಯ ನಿರ್ವಹಿಸಲಿದ್ದು ಸಭೆಯಲ್ಲಿ ನಡೆಯುವ ಎಲ್ಲಾ ಚರ್ಚೆಗಳನ್ನು, ಮಾತು ಕತೆಗಳನ್ನು ನಿಭಾಯಿಸುತ್ತಾರೆ. ವಿಧಾನ ಸಭೆಯು ವಿಧಾನ ಪರಿಷತ್ ನಷ್ಟೇ ಸಾಂವಿಧಾನಿಕ ಶಕ್ತಿಯುಳ್ಳದ್ದಾಗಿರುತ್ತದೆ. ಇದಕ್ಕೆ ಹಣಕಾಸಿನ ಮಸೂದೆ ಹೊರತಾಗಿರುತ್ತದೆ. ಹಣಕಾಸಿನ ಮಸೂದೆ ವಿಧಾನಪರಿಷತ್ ವ್ಯಾಪ್ತಿಗೆ ಬರುವುದಿಲ್ಲವಾದ್ದರಿಂದ ಆ ವಿಚಾರದಲ್ಲಿ ವಿಧಾನಸಭೆಯೇ ಮುಖ್ಯವಾಗಿರುತ್ತದೆ.
ವಿಧಾನಸಭೆಗಿರುವ ವಿಶೇಷ ಅಧಿಕಾರಗಳು
ರಾಜ್ಯ ಪಟ್ಟಿ ಸಮವರ್ತಿ ಪಟ್ಟಿಯಲ್ಲಿ ಬರುವ ವಿಷಯದ ಮೇಲೆ ಶಾಸನ ಮಾಡುವ ಅಧಿಕಾರ ವಿಧಾನಸಭೆಗೆ ಇದೆ, ಶಾಸನ ಕಾಯ್ದೆ ಆಗಬೇಕಾದರೆ ರಾಜ್ಯದ ಉಭಯ ಸದನಗಳಲ್ಲಿ ಒಪ್ಪಿಗೆ ಪಡೆದು ರಾಜ್ಯಪಾಲರ ಸಹಿ ಪಡೆಯಬೇಕು. ರಾಜ್ಯಪಾಲರು ಕೆಲವು ಮಸೂದೆಗಳನ್ನು ಒಪ್ಪಿಕೊಳ್ಳ ಬಹುದು ಅಥವಾ ರಾಷ್ಟ್ರಪತಿಗಳ ಒಪ್ಪಿಗೆಗೆ ಕಳುಹಿಸಬಹುದು.
ಹಣಕಾಸಿನ ಅಧಿಕಾರ- ಹಣಕಾಸಿನ ವಿಷಯದಲ್ಲಿ ಸಂಬಂಧಿಸಿದಂತೆ ವಿಧಾನಸಭೆಗೆ ಹೆಚ್ಚಿನ ಅಧಿಕಾರ ಲಭಿಸಿದೆ.ಹಣಕಾಸಿನ ಮಸೂದೆಯನ್ನು ವಿಧಾನಸಭೆಯ ಒಪ್ಪಿಗೆಯ ನಂತರ ವಿಧಾನ ಪರಿಷತ್ಗೆ ಕಳಿಸಲಾಗುತ್ತದೆ ವಿಧಾನ ಪರಿಷತ್ ಮಸೂದೆಯನ್ನು ತಿರಸ್ಕರಿಸಲು ಅಧಿಕಾರವಿರುವುದಿಲ್ಲ ಕೇವಲ ಸೂಚನೆಗಳನ್ನು ನೀಡಬಹುದು. ವಿಧಾನಸಭೆಗೆ ಸಲಹೆ ಸೂಚನೆಗಳನ್ನು ಸ್ವೀಕರಿಸುವ ಅಥವಾ ತಿರಸ್ಕರಿಸುವ ಅಧಿಕಾರವಿದೆ
ಉಲ್ಲೇಖಗಳು
ವರ್ಗ: ಭಾರತದ ಚುನಾವಣೆಗಳು ವರ್ಗ: ಭಾರತದ ರಾಜಕೀಯ
ೠ
ಕರ್ನಾಟಕ ಸರ್ಕಾರವು ತನ್ನ ಪಠ್ಯ ಕ್ರಮದಿಂದ ೠ ಸ್ವರವನ್ನು ಕನ್ನಡ ವರ್ಣಮಾಲೆಯಿಂದ ೧೯೯೦ ರಲ್ಲಿ ಬಿಟ್ಟಿತು.
ವರ್ಗ:ಕನ್ನಡ ಅಕ್ಷರ
ಪೆರ್ಣಂಕಿಲ ಮಹಾಗಣಪತಿ ದೇವಸ್ಥಾನ.
ಸ್ಥಳ
ಪೆರ್ಣಂಕಿಲ ಎಂಬ ಗ್ರಾಮವು ಕರ್ನಾಟಕದ ಉಡುಪಿ ಜಿಲ್ಲೆಯ ಹಿರಿಯಡ್ಕ ಸಮೀಪದ ಒಂದು ಸಣ್ಣ ಗ್ರಾಮವಾಗಿದ್ದು, ಇಲ್ಲಿ ಸುಮಾರು ೨೧೪೭ ಮಂದಿ ಜನಸಂಖ್ಯೆ ವಾಸಿಸುತ್ತದೆ. ಇದು ಉಡುಪಿಯಿಂದ ಸುಮಾರು ೨೨ ಕಿಲೋ ಮೀಟರ್ ಅಂತರದಲ್ಲಿದೆ. ಇಲ್ಲಿನ ಮಹಾಗಣಪತಿ ದೇವಸ್ಥಾನವು ಗ್ರಾಮದ ಜನರ ಹೊಲಗಳ ನಟ್ಟ ನಡುವಿನಲ್ಲಿ ಸ್ಥಾಪಿತವಾಗಿದೆ. ಪೆರ್ಣಂಕಿಲಕ್ಕೆ ತೆರಳಲು ಸಾಕಷ್ಟು ಖಾಸಗಿ ಬಸ್ಸುಗಳು ಉಡುಪಿ ನಗರದಿಂದ ಪ್ರತಿ ಅರ್ಧ ಘಂಟೆಗೊಂದರಂತೆ ದೊರೆಯುತ್ತವೆ. ಬಸ್ಸುಗಳ ಸೇವೆಯನ್ನು ಬೆಳಿಗ್ಗೆಯಿಂದ ರಾತ್ರಿ ೮ ಘಂಟೆಯವರೆಗೂ ಮಾತ್ರವೆ ಪಡೆಯಬಹುದಾಗಿದೆ.
ಇತಿಹಾಸ
ಈ ದೇವಸ್ಥಾನದಲ್ಲಿರುವ ಗಣೇಶನ ವಿಗ್ರಹ ಅಸಲಿಗೆ ಒಬ್ಬ ದಲಿತ ರೈತನಿಗೆ ಸಿಕ್ಕಿದ್ದು. ಅವನ ಹೆಸರು ಪೆರ್ಣ. ಅದೊಂದು ದಿನ ಅವನು ತನ್ನ ಜಮೀನಿನಲ್ಲಿ ಉಳುಮೆ ಮಾಡುತ್ತಿದ್ದಾಗ ಅವನ ನೇಗಿಲಿಗೆ ಇದ್ದಕ್ಕಿದ್ದಂತೆ ಏನೋ ತಾಕಿದಂತಾಗಿ ಅವನು ಬಗ್ಗಿ ನೋಡಿದಾಗ ಜಮೀನಿನಲ್ಲಿ ಹುದುಗಿದ್ದ ಗಣಪತಿಯ ವಿಗ್ರಹ ಅವನಿಗೆ ಕಾಣಿಸುತ್ತದೆ. ನೇಗಿಲು ವಿಗ್ರಹದ ತಲೆ ಭಾಗಕ್ಕೆ ತಾಕಿದ್ದರಿಂದ ಅದರಿಂದ ರಕ್ತ ಚಿಮ್ಮುತ್ತಿರುವುದು ಅವನಿಗೆ ಕಾಣಿಸುತ್ತದೆ. ಅದನ್ನು ಕಂಡು ಭಯಗ್ರಸ್ತನಾಗುವ ಅವನು ಕೆಲಸ ನಿಲ್ಲಿಸಿ ಮನೆಗೆ ಹೋಗುತಾನೆ. ರಾತ್ರಿಯ ಸಮಯದಲ್ಲಿ ಪೆರ್ಣ ಮಲಗಿ ನಿದ್ರಿಸುತ್ತಿದ್ದಾಗ ವಿಚಿತ್ರವಾದ ಕನಸು ಕಾಣುತ್ತಾನೆ. ಕನಸಿನಲ್ಲಿ ಅವನಿಗೆ ಎರಡು ಕೊಪ್ಪರಿಗೆಗಳನ್ನು ತೆಗೆದುಕೊಂಡು ಅವನು ಕಂಡ ಗಣಪತಿಯ ವಿಗ್ರಹದ ಮೇಲೆ ಮತ್ತೊಂದನ್ನು ಶಿವಾಲಯದಲ್ಲಿ ಬೋರಲು ಹಾಕುವಂತೆ ಅವನಿಗೆ ದೈವಾಜ್ಞೆಯಾಗುತ್ತದೆ. ರಾತ್ರಿ ಹಾಗೆ ಮಾಡಿ ಮರುದಿನ ಎರಡು ಸ್ಥಳಗಳಿಗೆ ಭೇಟಿ ನೀಡುವಂತೆ ಅವನಿಗೆ ಆಜ್ಞೆಯಾಗುತ್ತದೆ. ಪೆರ್ಣ ತನಗೆ ಹೇಳಿದಂತೆ ರಾತ್ರಿ ಮಾಡಿ ಬೆಳಗ್ಗೆ ಪುನಃ ಅಲ್ಲಿಗೆ ಹೋಗುತ್ತಾನೆ. ಗಣಪತಿಯ ವಿಗ್ರಹವಿದ್ದ ಜಾಗದಲ್ಲಿ ಬರಿದಾಗಿದ್ದನ್ನು ಕಂಡು ಪೆರ್ಣ ಗಾಬರಿಯಾಗುತ್ತಾನೆ. ಆದರೆ ಅವನು ಬೋರಲು ಹಾಕಿದ್ದ ಕೊಪ್ಪರಿಗೆಯಲ್ಲಿ ವಿಗ್ರಹವು ಈಶ್ವರನ ದೇಗುಲದ ಬಲಿ ಅವನಿಗೆ ಕಾಣಿಸುತ್ತದೆ. ಸ್ವಲ್ಪ ಸಮಯದ ಬಳಿಕ ಅದೇ ವಿಗ್ರಹದ ಹತ್ತಿರದಲ್ಲೇ ಇದ್ದ ಬಾವಿಯ ಬಳಿ ಕಾಣಿಸುತ್ತದೆ ಮತ್ತು ವಿಗ್ರಹದ ಮೇಲ್ಭಾಗ ಮಾತ್ರ ಗೋಚರಿಸುತ್ತಿರುತ್ತದೆ. ಆಗಿನಿಂದ ಈ ದೇವಸ್ಥಾನಕ್ಕೆ ಪೆರ್ಣಂಕಿಲ (ಪೆರ್ಣ + ಅಂಕಿಲ, ಅಂಕಿಲವೆಂದರೆ ನೇಗಿಲು) ದೇಗುಲ ಅಂತ ಹೆಸರು ಬಂತು. ಮಹಾಗಣಪತಿಯ ಆಶೀರ್ವಾದದಿಂದ ದಲಿತ ರೈತ ಪೆರ್ಣನ ಹೆಸರು ಶಾಶ್ವತವಾಗಿ ಉಳಿಯುವಂತಾಗಲು, ಈ ಊರಿಗೂ ಪೆರ್ಣಂಕಿಲ ಎಂಬ ಹೆಸರು ಬಂದಿದೆ. ಎಂಬ ನಂಬಿಕೆ ಜನರಲ್ಲಿದೆ. ಈ ದೇವಾಲಯದಲ್ಲಿ ಗಣಪತಿಯ ವಿಗ್ರಹವು ಪಶ್ಚಿಮಕ್ಕೆ ಮುಖ ಮಾಡಿದ್ದು ಶಿವನ ದೇವಾಲಯ ಪೂರ್ವಕ್ಕೆ ಮುಖ ಮಾಡಿದೆ. ಪ್ರತಿವರ್ಷವೂ ಜನರು ಕೊಪ್ಪರಿಗೆ ಅಪ್ಪೆ ಸೇವೆಯನ್ನು ಗಣಪನಿಗೆ ಸಲ್ಲಿಸುತ್ತಾರೆ. ಉದ್ಭವ ಗಣಪತಿಯು ತನ್ನನ್ನು ನಿಜವಾದ ಹೃದಯದಿಂದ ಪೂಜಿಸುವವರಿಗೆ ಅಡೆತಡೆಗಳನ್ನು ನಿವಾರಿಸುತ್ತಾನೆ ಎಂದು ವ್ಯಾಪಕವಾಗಿ ನಂಬಲಾಗಿದೆ.
ವಿವರಣೆ
ಪೆರ್ಣಂಕಿಲ ಮಹಾಗಣಪತಿ ದೇವಸ್ಥಾನವು ಉಡುಪಿ ಪರ್ಯಾಯ ಶ್ರೀಪೇಜಾವರ ಅಧೋಕ್ಷಜ ಮಠದ ಆಡಳಿತಕ್ಕೆ ಒಳಪಟ್ಟಿದ್ದು, ಶ್ರೀ ವಿಶ್ವೇಶ್ವ ತೀರ್ಥ ಶ್ರೀಪಾದರ ದಿವ್ಯ ಮಾರ್ಗದರ್ಶನದಲ್ಲಿ ನಿರ್ವಹಿಸಲ್ಪಡುತ್ತಿದೆ. ಪ್ರತೀ ವರ್ಷ ಗಣೇಶ ಚತುರ್ಥಿ ಮತ್ತು ಮೀನ ಮಾಸದಲ್ಲಿ ರಥೋತ್ಸವ ನಡೆಯುತ್ತದೆ ಮತ್ತು ಸಾವಿರಾರು ಭಕ್ತರು ಇದರಲ್ಲಿ ಪಾಲ್ಗೊಳ್ಳುತ್ತಾರೆ. ಪೆರ್ಣಂಕಿಲ ಶ್ರೀ ಮಹಾಗಣಾಪತಿಗೆ ಅನ್ನ, ತೆಂಗಿನಕಾಯಿ, ತುಪ್ಪ ಮತ್ತು ಬೆಲ್ಲದಿಂದ ತಯಾರಿಸಿದ ಅಪ್ಪ ಇಷ್ಟ. ವಾರ್ಷಿಕ ಜಾತ್ರೆ ದಿನ ಹಾಗೂ ಗಣೇಶ ಚತುರ್ಥಿಯಂದು ಲಕ್ಷಗಟ್ಟಲೆ ಅಪ್ಪಗಳನ್ನು ತಯಾರಿಸಿ ಭಕ್ತರಿಗೆ ಹಂಚಲಾಗುತ್ತದೆ. ದೇವಸ್ಥಾನದ ಪ್ರಸಾದದ ರುಚಿ ಸರಿಸಾಟಿಯಿಲ್ಲದ್ದಿದ್ದರೂ, ಈ ಪ್ರಸಿದ್ಧ ಖಾದ್ಯವನ್ನು ಇಡೀ ಜಗತ್ತಿಗೆ ಪರಿಚಯಿಸಲು ಮತ್ತು ಅದನ್ನು ಸಂರಕ್ಷಿಸಲು ಪಾಕವಿಧಾನವನ್ನು ಪ್ರಕಟಿಸಲಾಗಿದೆ.
ಋ
ಚಾರಿತ್ರಿಕ ಹಿನ್ನೆಲೆ
ಕನ್ನಡ ವರ್ಣಮಾಲೆಯ ಏಳನೆಯ ಅಕ್ಷರ. ಇದರ ಬ್ರಾಹ್ಮೀಲಿಪಿಯ ಸ್ವರೂಪ ದೊರಕಿಲ್ಲ. ಸಾಮಾನ್ಯವಾಗಿ ಕನ್ನಡದಲ್ಲಿ ಈ ಅಕ್ಷರದ ಬಳಕೆ ಬಹು ಕಡಿಮೆ. ಋಷಿ, ಋಣ ಮುಂತಾದ ಸಂಸ್ಕೃತದ ಶಬ್ದಗಳು ಬಂದಾಗ ಮಾತ್ರ ಇದರ ಉಪಯೋಗ. ಅಲ್ಲೂ ತದ್ಭವ ರೂಪಗಳಾದ ರಿಸಿ, ರಿಣ ಮುಂತಾದುವು ಬಂದು ಬಿಡುತ್ತವೆ. ವ್ಯಂಜನದೊಂದಿಗೆ ಸೇರಿ ಬಂದಾಗ ಮಾತೃಕೆ, ಗೃಹ ಮೊದಲಾದ ಶಬ್ದಗಳಲ್ಲಿ ಇದರ ನಿಷ್ಕೃಷ್ಟ ಉಪಯೋಗ ಉಂಟು. ವರ್ಣಮಾಲೆಯ ಎಂಟನೆಯ ಅಕ್ಷರವಾದ ಋಕಾರದ ಬಳಕೆಯಂತೂ ಕನ್ನಡದಲ್ಲಿ ಇಲ್ಲವೇ ಇಲ್ಲ. ಸಂಸ್ಕೃತದಲ್ಲಿ ಈ ಅಕ್ಷರದಿಂದ ಮೊದಲಾಗುವ ಪದಗಳು ತೀರ ವಿರಳ. ಕ್ರಿ.ಶ. ಆರನೆಯ ಶತಮಾನದ ಕದಂಬರಾಜ ಇಮ್ಮಡಿ ಕೃಷ್ಣವರ್ಮನ ಶಾಸನದಲ್ಲಿ ದೊರಕಿರುವ, ಋ ಕಾರದ ರೂಪವೇ ಬಹಶಃ ಅತಿ ಪ್ರಾಚೀನವಾದುದೆಂದು ಹೇಳಬಹುದು. ಕದಂಬ ಕಾಲದ ಈ ಅಕ್ಷರದ ಸ್ವರೂಪ, ಅದೇ ಕಾಲದ ಮ ಎನ್ನುವ ಅಕ್ಷರವನ್ನು ಬಹುವಾಗಿ ಹೋಲುತ್ತದೆ. ಕ್ರಿ.ಶ. ಹನ್ನೆರಡನೆಯ ಶತಮಾನದ ಕಲ್ಯಾಣಿ ಚಾಲುಕ್ಯರ ಶಾಸನಗಳಲ್ಲಿ, ಈ ಅಕ್ಷರ ಭು ಎಂಬುದನ್ನು ಬಹುವಾಗಿ ಹೋಲುತ್ತದೆ. ಇದೇ ರೂಪ ಮುಂದುವರಿದು ಕ್ರಿ.ಶ. ಹದಿನೆಂಟನೆಯ ಶತಮಾನದಲ್ಲಿ ಈಗಿರುವ ರೂಪಕ್ಕೆ ಬಹು ಸಮೀಪವಾಗಿ ಕಂಡರೂ ಒಂದು ಕೊಂಡಿ ಹೆಚ್ಚಾಗಿರುವುದನ್ನು ಗಮನಿಸಬೇಕು.
ಭಾಷಾವಿಜ್ಞಾನದ ವಿವರ
ಕನ್ನಡ ವರ್ಣಮಾಲೆಯ ಏಳು ಎಂಟನೆಯ ಅಕ್ಷರಗಳಾದ ಹ್ರಸ್ವ ದೀರ್ಘ ಋ,Iೂ, ವ್ಯಂಜನ ಹಾಗೂ ಅರ್ಧ ಸ್ವರ ಲಕ್ಷಣಗಳನ್ನೊಳಗೊಂಡ ಮೃದು ಧ್ವನಿಗಳನ್ನು ಸೂಚಿಸುತ್ತವೆ.
ಸ್ವರಾಕ್ಷರಗಳು ಎಂದರೇನು ?
ಸಂಸ್ಕೃತದಲ್ಲಿ (ದೇವನಾಗರಿ) ಸ್ವರಾಕ್ಷರಗಳು ‘ಅ’ ಕಾರ ದಿಂದ ‘ಔ’ ಕಾರದವರೆಗೆ ೧೪ ಇವೆ. ಅವುಗಳೆಂದರೆ,
ಹೃಸ್ವಸ್ವರ
ಒಂದು ಮಾತ್ರೆಗಳ ಕಾಲಾವಧಿಯಲ್ಲಿ ಉಚ್ಚರಿಸಬಹುದಾದ ಅಕ್ಷರಗಳು : ಅ, ಇ, ಉ, ಋ,  ಲುೃ. ಎ, ಒ - ಈ ಅಕ್ಷರಗಳನ್ನು ಲಘು(ವ್ಯಾಕರಣ) ಎಂದು ಕರೆಯುತ್ತಾರೆ. ಇವುಗಳಲ್ಲಿ ಋ ಅಕ್ಷರವೂ ಒಂದಾಗಿದೆ.
ಉಲ್ಲೇಖ
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ ವರ್ಗ:ಕನ್ನಡ ಅಕ್ಷರ
ಓಎನ್‍ಜಿಸಿ
ಸ್ಥಾಪನೆ/ತಳಪಾಯ
1960ರ ಆಗಸ್ಟ್‌‌ನಲ್ಲಿ, ತೈಲ ಮತ್ತು ನೈಸರ್ಗಿಕ ಅನಿಲ ಆಯೋಗವನ್ನು ರಚಿಸಲಾಯಿತು. ಕೇವಲ ನಿರ್ವಾಹಕ ಮಂಡಳಿಯ ದರ್ಜೆಯಿಂದ ಆಯೋಗದ ಮಟ್ಟಕ್ಕೇರಿದ ಸಂಸ್ಥೆಯು ಹೆಚ್ಚುವರಿ ಅಧಿಕಾರಗಳನ್ನು ಹೊಂದಿತ್ತು. 1959ರಲ್ಲಿ, ಭಾರತೀಯ ಸಂಸತ್ತಿನ ಕಾಯಿದೆಯೊಂದರ ಮುಖಾಂತರ ಈ ಆಯೋಗವನ್ನು ಶಾಸನವಿಹಿತ ಸಂಸ್ಥೆಯನ್ನಾಗಿ ಪರಿವರ್ತಿಸಿದುದರಿಂದ ಇನ್ನಷ್ಟು ಹೆಚ್ಚುವರಿ ಅಧಿಕಾರಗಳು ದೊರಕಿದವು.
1960-2007
ಈ ಸಂಸ್ಥೆಗೆ ಬುನಾದಿ ಹಾಕಿದಂದಿನಿಂದ, ONGC ಸಂಸ್ಥೆಯು ತೈಲ ಮತ್ತು ಸೈಸರ್ಗಿಕ ಅನಿಲದ ಬಗೆಗಿನ ಭಾರತದ ದೃಷ್ಟಿಕೋನವನ್ನು ಬದಲಾಯಿಸಿ ರಾಷ್ಟ್ರದ ಸೀಮಿತ ತೈಲ ಪ್ರವಾಹದ ಕ್ಷಮತೆಯನ್ನು ಬೃಹತ್‌ ಕಾರ್ಯಸಾಧುವಾದ ಕಾರ್ಯಕ್ಷೇತ್ರವನ್ನಾಗಿ ಕಾಣಿಸಿಕೊಳ್ಳುವಂತೆ ಮಾಡಿದೆ. 1959ನೇ ಇಸವಿಯಿಂದ, ಭಾರತದ ಬಹುತೇಕ ಭಾಗಗಳಲ್ಲಿ ಹಾಗೂ ಸಾಗರೋತ್ತರ ಪ್ರದೇಶಗಳಲ್ಲಿ ತನ್ನ ಅಸ್ತಿತ್ವವನ್ನು ONGC ಸಂಸ್ಥೆಯು ಗಮನಾರ್ಹ ಪ್ರಮಾಣದಲ್ಲಿ ಕಂಡುಕೊಂಡಿದೆ. ONGC ಸಂಸ್ಥೆಯು ನವೀನ ಸಂಪನ್ಮೂಲಗಳನ್ನು ಅಸ್ಸಾಂನಲ್ಲಿ ಪತ್ತೆಹಚ್ಚಿದೆಯಲ್ಲದೇ ಕ್ಯಾಂಬೆ (ಗುಜರಾತ್‌‌‌) ರೇವುಪಟ್ಟಣದಲ್ಲಿ ನವೀನ ತೈಲ ಹೊರತೆಗೆಯುವ ಕಾರ್ಯಕ್ಷೇತ್ರವನ್ನು ಸ್ಥಾಪಿಸಿದೆ. 1970ರಲ್ಲಿ ಬಾಂಬೆ ಹೈ ನಿಕ್ಷೇಪದ ಪತ್ತೆಹಚ್ಚುವಿಕೆಯೊಂದಿಗೆ (ಈಗ ಮುಂಬಯಿ ಹೈ ಎಂದು ಕರೆಯಲ್ಪಡುತ್ತಿದೆ), ONGC ಸಂಸ್ಥೆಯು ಕಡಲಕರೆಯಾಚೆಯೂ ತನ್ನ ಕಾರ್ಯಕ್ಷೇತ್ರವನ್ನು ವಿಸ್ತರಿಸಿಕೊಂಡಿತ್ತು. ಈ ತೈಲನಿಕ್ಷೇಪದ ಪತ್ತೆಹಚ್ಚುವಿಕೆ ಮತ್ತು ತದನಂತರದ ಪಾಶ್ಚಿಮಾತ್ಯ ಕಡಲಕರೆಯಾಚೆಗಳಲ್ಲಿ ಬೃಹತ್‌‌ ತೈಲ ನಿಕ್ಷೇಪಗಳನ್ನು ಪತ್ತೆಹಚ್ಚಿದ ನಂತರ ರಾಷ್ಟ್ರದಲ್ಲಿ ಒಟ್ಟು 5 ಶತಕೋಟಿ ಟನ್ನುಗಳಷ್ಟು ಹೈಡ್ರೋಕಾರ್ಬನ್‌‌ ಲಭ್ಯವಿದೆ ಎಂಬುದು ತಿಳಿದುಬಂದಿತು. ಇಷ್ಟೆಲ್ಲದರ ಮಧ್ಯೆ, ONGC ಸಂಸ್ಥೆಯ ನಿಜಕ್ಕೂ ಗಮನಾರ್ಹವಾದ ಕೊಡುಗೆಯೆಂದರೆ, ಸಂಸ್ಥೆಯ ಸ್ವಾವಲಂಬನೆ ಹಾಗೂ ತೈಲನಿಕ್ಷೇಪದಿಂದ ಹೊರತೆಗೆಯುವಿಕೆ ಹಾಗೂ ಉತ್ಪಾದನಾ ಚಟುವಟಿಕೆಗಳಲ್ಲಿ ಸಾಧಿಸಿದ ಜಾಗತಿಕವಾಗಿ ಸ್ಪರ್ಧೆ ನೀಡಬಲ್ಲ ಮಟ್ಟಿಗಿನ ಪ್ರಮುಖ ಪ್ರಾವೀಣ್ಯತೆಯಾಗಿದೆ.
1990ರ ಅನಂತರ
1990ರ ನಂತರ, ಆರ್ಥಿಕ ಉದಾರೀಕರಣ ನೀತಿಯನ್ನು ಜಾರಿಗೆ ತರಲಾಯಿತಾದುದರಿಂದ, ತದನಂತರದ ಸಾರ್ವಜನಿಕ ಕ್ಷೇತ್ರಗಳ ಉದ್ಯಮಗಳಲ್ಲಿ ಹೂಡಿದ್ದ ಸರ್ಕಾರಿ ಹೂಡಿಕೆಗಳ ಭಾಗಶಃ ಹಿಂಪಡೆಯುವಿಕೆಯನ್ನು ಕೈಗೊಳ್ಳಲಾಯಿತು. ಇದರ ಪರಿಣಾಮವಾಗಿ, ONGC ಸಂಸ್ಥೆಯನ್ನು ಲಿಮಿಟೆಡ್‌ ಕಂಪೆನಿಯನ್ನಾಗಿ ಮರು-ಸಂಘಟಿಸಲಾಯಿತು, ಹಾಗೂ ಈ ಹಿಂದಿದ್ದ ತೈಲ ಮತ್ತು ನೈಸರ್ಗಿಕ ಅನಿಲ ಆಯೋಗದ ಉದ್ಯಮ/ವ್ಯವಹಾರವನ್ನು 1993ರಲ್ಲಿ ತೈಲ ಮತ್ತು ನೈಸರ್ಗಿಕ ಅನಿಲ ಕಾರ್ಪೋರೇಷನ್‌ Ltd ಆಗಿ ಪರಿವರ್ತಿಸಿದ ನಂತರ, ಷೇರುಗಳಲ್ಲಿ ಪ್ರತಿಶತ 2ರಷ್ಟನ್ನು ಸ್ಪರ್ಧಾತ್ಮಕ ಹರಾಜಿನ ಮೂಲಕ ಹೂಡಿಕೆ ಹಿಂಪಡೆತ ಮಾಡಲಾಯಿತು. ಈ ಹೂಡಿಕೆಯ ಮತ್ತಷ್ಟು ವಿಸ್ತರಣೆಯನ್ನು ONGC ನೌಕರರಿಗೆ ಪ್ರತಿಶತ 2ರಷ್ಟು ಷೇರುಗಳನ್ನು ಪಡೆಯಲು ಸಾಧ್ಯವಾಗಿಸುವುದರ ಮೂಲಕ ಕೈಗೊಳ್ಳಲಾಯಿತು. ONGC, ಇಂಡಿಯನ್‌‌ ಆಯಿಲ್‌ ಕಾರ್ಪೋರೇಷನ್‌ (IOC) ಮತ್ತು ಗ್ಯಾಸ್‌ ಅಥಾರಿಟಿ ಆಫ್‌ ಇಂಡಿಯಾ Ltd.(GAIL) ಸಂಸ್ಥೆಗಳು ಒಟ್ಟಾಗಿ ಸೇರಿ ಪರಸ್ಪರರ ಷೇರುಗಳಲ್ಲಿ ಪರಸ್ಪರ ಹೂಡಿಕೆಗಳನ್ನು ಹೊಂದಲು ನಿರ್ಧರಿಸಿದಾಗ ಮಾರ್ಚ್‌‌ 1999ರಲ್ಲಿ ಮತ್ತೊಂದು ಮಹತ್ವದ ನಿರ್ಧಾರವನ್ನು ಕೈಗೊಳ್ಳಲಾಯಿತು. ಇದರ ಪರಿಣಾಮವಾಗಿ ಸರ್ಕಾರವು ONGCಯಲ್ಲಿನ ಹೂಡಿಕೆಯಲ್ಲಿನ ಪ್ರತಿಶತ 10ರಷ್ಟನ್ನು IOC ಸಂಸ್ಥೆಗೆ ಹಾಗೂ ಪ್ರತಿಶತ 2.5ರಷ್ಟನ್ನು GAILಗೆ ಮಾರಿತು. ಈ ಒಂದು ನಿರ್ಧಾರದ ಪರಿಣಾಮವಾಗಿ, ONGC ಸಂಸ್ಥೆಯಲ್ಲಿನ ಸರ್ಕಾರಿ ಹೂಡಿಕೆಯು ಪ್ರತಿಶತ 84.11ಕ್ಕೆ ಇಳಿಮುಖವಾಯಿತು. 2002-03ರ ಸಾಲಿನಲ್ಲಿ ONGC ಸಂಸ್ಥೆಯು ಮ್ಯಾಂಗಲೋರ್‌ ರಿಫೈನರಿ ಅಂಡ್‌ ಪೆಟ್ರೋಕೆಮಿಕಲ್ಸ್‌ ಲಿಮಿಟೆಡ್‌ (MRPL) ಕಂಪೆನಿಯನ್ನು ಬಿರ್ಲಾ ಸಮೂಹದಿಂದ ಸ್ವಾಧೀನಪಡಿಸಿಕೊಂಡಿತಲ್ಲದೇ, ಚಿಲ್ಲರೆ ವ್ಯವಹಾರಕ್ಕೆ ONGC ಸಂಸ್ಥೆಯು ತನ್ನ ಪ್ರವೇಶವನ್ನು ಘೋಷಿಸಿತು. ONGC ಸಂಸ್ಥೆಯು ತನ್ನ ಅಂಗಸಂಸ್ಥೆಯಾದ, ONGC ವಿದೇಶ್‌‌ Ltd. (OVL) ಎಂಬುದರ ಮೂಲಕ ಜಾಗತಿಕ ತೈಲ ಕ್ಷೇತ್ರಗಳತ್ತವೂ ತನ್ನ ಕಬಂಧ ಬಾಹು ಚಾಚಿದೆ. ONGC ಸಂಸ್ಥೆಯು 1 ಶತಕೋಟಿ ಬ್ಯಾರೆಲ್‌ಗಳಷ್ಟು ಬೃಹತ್‌ ಪ್ರಮಾಣದ ಭಾರೀ ಕಚ್ಚಾತೈಲ ನಿಕ್ಷೇಪವನ್ನು ಇರಾನ್‌‌ನ ಕರಾವಳಿಯ ಹೊರಚಾಚಿನಲ್ಲಿರುವ ಪರ್ಷಿಯನ್‌‌ ಕೊಲ್ಲಿಯಲ್ಲಿ 2009ರಲ್ಲಿ ಪತ್ತೆಹಚ್ಚಿತು. ಇದರೊಂದಿಗೆ, ONGC ಸಂಸ್ಥೆಯು 1.1 ಶತಕೋಟಿ ಘನಅಡಿಗಳಷ್ಟು ನೈಸರ್ಗಿಕ ಅನಿಲವನ್ನು ಫರ್ಜಾದ್‌‌ B ಅನಿಲ ನಿಕ್ಷೇಪದಿಂದ ಹೊರತೆಗೆಯಲು US$3 ಶತಕೋಟಿಯಷ್ಟು ಮೊತ್ತವನ್ನು ಹೂಡಿಕೆ ಮಾಡಲು ಇರಾನ್‌ನೊಂದಿಗೆ ಒಪ್ಪಂದವನ್ನು ಮಾಡಿಕೊಂಡಿತು.
ONGC ವಿದೇಶ್‌‌
ONGC ವಿದೇಶ್‌‌ ಸಂಸ್ಥೆಯು ONGCಯ ಅಂತರರಾಷ್ಟ್ರೀಯ ಅಂಗಸಂಸ್ಥೆಯಾಗಿದೆ. ONGC ಸಂಸ್ಥೆಯು ವಿಯೆಟ್ನಾಮ್‌, ಸಖಾಲಿನ್‌ ಮತ್ತು ಸೂಡಾನ್‌ ರಾಷ್ಟ್ರಗಳಲ್ಲಿ ಪ್ರಮುಖ ಹೂಡಿಕೆಗಳನ್ನು ಹೊಂದಿದ್ದು ತನ್ನ ಪ್ರಥಮ ಹೈಡ್ರೋಕಾರ್ಬನ್‌‌ ಹೂಡಿಕೆಯಿಂದ ಪಡೆದ ಆದಾಯವು ವಿಯೆಟ್ನಾಮ್‌ನಲ್ಲಿನ ಅದರ ಹೂಡಿಕೆಯಿಂದ ಬಂದಿದ್ದಾಗಿದೆ.
ಬಾಹ್ಯ ಕೊಂಡಿಗಳು
ವರ್ಗ:BSE ಸೆನ್ಸೆಕ್ಸ್ ಸೂಚ್ಯಂಕ ವರ್ಗ:ಬಾಂಬೆ ಸ್ಟಾಕ್‌ ವಿನಿಮಯ ಕೇಂದ್ರದಲ್ಲಿ ಪಟ್ಟಿ ಮಾಡಲಾಗಿರುವ ಕಂಪೆನಿಗಳು ವರ್ಗ:ಭಾರತದ ಅನಿಲ ಮತ್ತು ತೈಲ ಕಂಪೆನಿಗಳು ವರ್ಗ:ರಾಷ್ಟ್ರೀಯ ತೈಲ ಮತ್ತು ಅನಿಲ ಕಂಪೆನಿಗಳು ವರ್ಗ:ಡೆಹ್ರಾಡೂನ್‌ ಮೂಲದ ಸಂಸ್ಥೆಗಳು ವರ್ಗ:ಭಾರತದಲ್ಲಿರುವ ಸರ್ಕಾರಿ ಸ್ವಾಮ್ಯದ ಕಂಪನಿಗಳು ವರ್ಗ:ಆಯಿಲ್‌ ಅಂಡ್‌‌ ನ್ಯಾಚುರಲ್‌‌ ಗ್ಯಾಸ್‌ ಕಾರ್ಪೋರೇಷನ್/ತೈಲ ಮತ್ತು ನೈಸರ್ಗಿಕ ಅನಿಲ ಸಂಸ್ಥೆ ವರ್ಗ:ಉತ್ತರಾಖಂಡದ ಆರ್ಥಿಕತೆ
ಭಾರತದಲ್ಲಿ ಹೆಣ್ಣು ಮಕ್ಕಳ ತಾರತಮ್ಯ
ವರ್ಗ:ಸಮಾಜ ವಿಜ್ಞಾನ
ಅಡೋಲ್ಫ್ ಹಿಟ್ಲರ್ ಮರಣ
ಅಡಾಲ್ಫ್ ಹಿಟ್ಲರ್ ಒಬ್ಬ ಜರ್ಮನ್ ರಾಜಕಾರಣಿಯಾಗಿದ್ದರು ಹಾಗು ನಾಝೀ ಪಕ್ಷದ ನಾಯಕನಾಗಿದ್ದನು, ಮತ್ತು ೧೯೩೩ ರಿಂದ ೧೯೪೫ರವರೆಗೆ ಜರ್ಮನಿಯ ಚಾನ್ಸೆಲರಾಗಿದ್ದನು.
೧೯೪೫ ರ ಎಪ್ರಿಲ್ ೩೦ ರಂದು ಬರ್ಲಿನ್ ನಲ್ಲಿ  ತನ್ನ ಒಂದು ದಿನದ ಪತ್ನಿ ಇವಾ ಬ್ರೌನ್ ಳೊಂದಿಗೆ, ಸಯಾನೈಡ್ ತೆಗೆದುಕೊಳ್ಳುವ ಮೂಲಕ ಅವರೊಂದಿಗೆ ಆತ್ಮಹತ್ಯೆ ಮಾಡಿಕೊಂಡರು. ಹಿಟ್ಲರನ ಮುಂಚಿನ ಲಿಖಿತ ಮತ್ತು ಮೌಖಿಕ ಸೂಚನೆಗಳಿಗೆ ಅನುಗುಣವಾಗಿ, ಮಧ್ಯಾಹ್ನ ಅವರ ಅವಶೇಷಗಳು ಬಂಕರ್ನ ತುರ್ತು ನಿರ್ಗಮನದ ಮೆಟ್ಟಿಲುಗಳ ಮೂಲಕ ಒಯ್ಯಲಾಯಿತು ಮತ್ತು ಬಂಕರ್ ಹೊರಗೆ ರೆಕ್ ಚಾನ್ಸೆಲೆರಿ ಉದ್ಯಾನದಲ್ಲಿ ಪೆಟ್ರೋಲ್ ಸುರಿಸಿ ಸುಡಲಾಯಿತು.
ಸೋವಿಯೆಟ್ ಆರ್ಕೈವ್ಸ್ನ ದಾಖಲೆಗಳ ಪ್ರಕಾರ ಸುಟ್ಟ ಅವಶೇಷಗಳನ್ನ ೧೯೭೦ ರವರೆಗೆ ಸಮ್ರಕ್ಷಿಸಿ, ಸಮಾಧಿ ಮಾಡಿ, ಚಿತಾಭಸ್ಮವನ್ನು ಚದುರಿಸಲಯಿತು.
ಸಾವಿನ ಕಾರಣಕ್ಕೆ ಖಾತೆಗಳು ಭಿನ್ನವಾಗಿರುತ್ತವೆ; ಒಂದು ಆವೃತ್ತಿಯು ಆತ ಕೇವಲ ವಿಷದಿಂದ ಸತ್ತನೆಂದು ಹೇಳಿದ್ದಾನೆ ಮತ್ತು ಇನ್ನೊಂದು ದೃಷ್ಟಿಕೋನವು ಸೈಯನೈಡ್ ಕ್ಯಾಪ್ಸುಲ್ನಲ್ಲಿ ಸಿಲುಕಿಕೊಂಡಿದ್ದಾಗ ಅವನು ಸ್ವಯಂ-ಹಾನಿಗೊಳಗಾದ ಗುಂಡೇಟು ಮೂಲಕ ಮರಣಿಸಿದನೆಂದು ಹೇಳಿದ್ದಾನೆ.ಸಮಕಾಲೀನ ಇತಿಹಾಸಕಾರರು ಈ ಖಾತೆಗಳನ್ನು ಸೋವಿಯತ್ ಪ್ರಚಾರ ಅಥವಾ ವಿವಿಧ ತೀರ್ಮಾನಗಳನ್ನು ಸಮನ್ವಯಗೊಳಿಸಲು ಪ್ರಯತ್ನಿಸಿದ ರಾಜಿ. ಹಿಟ್ಲರನ ಶವವು ಬಾಯಿಯ ಮೂಲಕ ಹೊಡೆದ ಚಿಹ್ನೆಗಳನ್ನು ತೋರಿಸಿದೆ ಎಂದು ಒಬ್ಬ ಪ್ರತ್ಯಕ್ಷದರ್ಶಿ ಹೇಳಿದ್ದಾನೆ, ಆದರೆ ಇದು ಅಸಂಭವವೆಂದು ಸಾಬೀತಾಗಿದೆ. 2009 ರಲ್ಲಿ, ಅಮೆರಿಕನ್ ಸಂಶೋಧಕರು ತಲೆಬುರುಡೆ ತುಣುಕಿನ ಮೇಲೆ ಡಿಎನ್ಎ ಪರೀಕ್ಷೆಗಳನ್ನು ನಡೆಸಿದರು, ಸೋವಿಯತ್ ಅಧಿಕಾರಿಗಳು ಹಿಟ್ಲರನೆಂದು ದೀರ್ಘಕಾಲ ನಂಬಿದ್ದರು. ಡಿಎನ್ಎ ಪರೀಕ್ಷೆಗಳು ಮತ್ತು ಪರೀಕ್ಷೆಯು ತಲೆಬುರುಡೆ ವಾಸ್ತವವಾಗಿ 40 ವರ್ಷಕ್ಕಿಂತ ಕಡಿಮೆ ವಯಸ್ಸಿನ ಮಹಿಳೆ ಎಂದು ತಿಳಿದುಬಂದಿದೆ. ಚೇತರಿಸಿಕೊಂಡ ದವಡೆಯ ತುಣುಕುಗಳನ್ನು ಪರೀಕ್ಷಿಸಲಾಗಲಿಲ್ಲ
ಉಲ್ಲೇಖ
<References />
ವರ್ಗ:ಅಡಾಲ್ಫ್ ಹಿಟ್ಲರ್
ವಿಷವೈದ್ಯ ಶಾಸ್ತ್ರ
right|thumb|255x255px| ವಿಷವೈದ್ಯ ಶಾಸ್ತ್ರ (ಗ್ರೀಕ್ ಶಬ್ಧಗಳಿಂದ τοξικός - toxicos  "ವಿಷಯುಕ್ತ" ಮತ್ತು logos ) ಎಂದರೆ ಸಜೀವಿಗಳ ಮೇಲೆ ರಾಸಾಯನಿಕಗಳಿಂದ ಉಂಟಾಗುವ ವ್ಯತಿರಿಕ್ತ ಪರಿಣಾಮಗಳ ಬಗ್ಗೆ ಅಧ್ಯಯನ ಮಾಡುವುದು. ಇದು ವಿಷಪರಿಣಾಮದ ಲಕ್ಷಣಗಳ, ಯಾಂತ್ರಿಕ ವ್ಯವಸ್ಥೆಯ, ಚಿಕಿತ್ಸಾ ಕ್ರಮಗಳ ಮತ್ತು ಅದನ್ನು ಪತ್ತೆ ಹಚ್ಚುವುದರ ಅಧ್ಯಯನ, ಮುಖ್ಯವಾಗಿ ಜನರ ಮೇಲಾಗುವೆ ವಿಷಪರಿಣಾಮದ ಬಗ್ಗೆ.
ಇತಿಹಾಸ
ಮ್ಯಾಥ್ಯೂ ಒರ್ಫಿಲ ಅವರನ್ನು ವಿಷವೈದ್ಯ ಶಾಸ್ತ್ರದ ಆಧುನಿಕ ಪಿತಾಮಹ ಎಂದು ಪರಿಗಣಿಸಲಾಗಿದೆ, ಕಾರಣ 1813ರಲ್ಲಿ ಇವರು ಬರೆದ ಟ್ರೈಟ್ ಡೆಸ್ ಪಾಯಿಸನ್ಸ್, ಹಾಗೂಟಾಕ್ಸಿಕಾಲಜಿ ಜೆನೆರಲೆ ಎಂದು ಕರೆಯಲ್ಪಡುವ ಪುಸ್ತಕದಲ್ಲಿ ಇದರ ವಿದಿವತ್ತಾದ ಚಿಕಿತ್ಸೆಯನ್ನು ಮೊಟ್ಟಮೊದಲಿಗೆ ವಿವರಿಸಿದರು. ತೆಯೊಫ್ರಾಸ್ಟುಸ್ ಫಿಲಿಪಸ್ ಎರೊಲೆಸ್ ಬೊಂಬಾಸ್ಟುಸ್ ವೊನ್ ಹೊಹೆನ್ಹಿಮ್ (1493–1541) ಅವರನ್ನು ಸಹ ವಿಷ ವೈದ್ಯಶಾಸ್ತ್ರದ ಪಿತಾಮಹ ಎಂದು ಪರಿಗಣಿಸಲಾಗಿದೆ.(ಹಾಗೂ ಇವರನ್ನು ಪೆರಾಸೆಲ್ಸುಸ್ ಎಂದೂ ಉಲ್ಲೇಖಿಸಲಾಗಿದೆ, ಇದಕ್ಕೆ ಕಾರಣ ಇವರ ಅಧ್ಯಯನವು ಒಂದನೇ ಶತಮಾನದ ರೋಮನ್ ಚಿಕಿತ್ಸಕ ಸೆಲ್ಸುಸ್ ಕೆಲಸಕ್ಕಿಂತ ಮಿಗಿಲಾದುದು ಎಂಬ ಅವರ ನಂಬಿಕೆ). ಅವರ ಕ್ಲಾಸಿಕ್ ವಿಷವೈದ್ಯಶಾಸ್ತ್ರದ ನಿಯಮವು ಹೇಳುವಂತೆ "Alle Dinge sind Gift und nichts ist ohne Gift; allein die Dosis macht, dass ein Ding kein Gift ist. " ಇದರ ಅರ್ಥ, "ಎಲ್ಲ ವಸ್ತುಗಳು ವಿಷಕಾರಿ ಮತ್ತು ವಿಷವಲ್ಲದುದು ಯಾವುದು ಇಲ್ಲ; ಕೇವಲ ಅದರ ಪ್ರಮಾಣ ವಸ್ತುಗಳನ್ನು ವಿಷಕಾರಿಯಲ್ಲದಂತೆ ಮಾಡುತ್ತದೆ." ಇದನ್ನು ಆಗಾಗ್ಗೆ "ಔಷದಿಯ ಪ್ರಮಾಣವು ವಿಷದ ಅಂಶವನ್ನು ನಿರ್ಧರಿಸುತ್ತದೆ" ಎಂದು ಸಂಕ್ಷೇಪಿಸಲಾಗಿದೆ.
ಇದಕ್ಕೂ ಮುಂಚಿನ ವಿಷವೈದ್ಯ ಶಾಸ್ತ್ರದ ಬರಹಗಾರರಾದ Ibn ವಾಹ್ಷಿಯ (Arabic: أبو بكر أحمد بن وحشية Abu Bakr Ahmed ibn Wahshiyah ), ಅವರು 9ನೇ ಅಥವಾ 10ನೇ ಶತಮಾನದಲ್ಲಿ ವಿಷಗಳ ಬಗ್ಗೆ ಒಂದು ಪುಸ್ತಕ ವನ್ನು ರಚಿಸಿದರು.
ವಿಷವೈದ್ಯ ಶಾಸ್ತ್ರದಲ್ಲಿ ಅರಕ್ಷಿತ ಸ್ಥಿತಿಯ ಸಾವಯುವ ಜೀವಿಗಳ ಮೇಲಿನ ಪ್ರಮಾಣ ಮತ್ತು ಅದರ ಪರಿಣಾಮಗಳ ಸಂಬಂಧಕ್ಕೆ ಹೆಚ್ಚು ಪ್ರಾಮುಖ್ಯತೆಯಿದೆ. ಮುಖ್ಯವಾಗಿ ರಾಸಾಯನಿಕಗಳ ಪ್ರಮಾಣವು ವಿಷಪರಿಣಾಮವನ್ನು ನಿರ್ಧರಿಸುತ್ತದೆ,ಇದು ವಿಷದ ಪ್ರಮಾಣವು ಪದಾರ್ಥದಲ್ಲಿ ಎಷ್ಟು ಸೇರಿಕೊಂಡಿದೆ ಅನ್ನುವುದರ ಮೇಲೆ ಅವಲಂಬಿತವಾಗಿದೆ. ಯೋಗ್ಯ ನಿಯಮದಲ್ಲಿ ಎಲ್ಲಾ ಪದಾರ್ಥಗಳು ವಿಷಕಾರಿ ಯಾಗುತ್ತವೆ. LD50 ಅನ್ನುವ ಶಬ್ದ ವಿಷಕಾರಿ ಪದಾರ್ಥಗಳ ಪ್ರಮಾಣವು ಪ್ರತಿಶತ 50 ರಷ್ಟು ಪರೀಕ್ಷಿಯ ಜನಸಂಖ್ಯೆಯ ಪ್ರಾಣ ತೆಗೆಯುತ್ತದೆ ಎಂದು ಉಲ್ಲೇಖಿಸುತ್ತದೆ.(ಪರೀಕ್ಷೆಯು ಮಾನವಕುಲದ ಮೇಲಿನ ವಿಷಪರಿಣಾಮದ ಬಗ್ಗೆ ಕಾಳಜಿಹೊಂದಿದ್ದರೆ ಸಾಂಕೇತಿಕವಾಗಿ ಇಲಿಗಳ ಅಥವಾ ಇತರ ಜೀವಿಗಳಮೇಲೆ ಪರೀಕ್ಷೆ ಮಾಡಲಾಗುವುದು). ಪ್ರಾಣಿಗಳಲ್ಲಿ ಕಾಯಿಲೆಪೂರ್ವದ ವೃದ್ಧಿಯ ಅಂಶಗಳು LD50ಯ ಗಣನೆಗಳಿಗೆ ವ್ಯವಸ್ಥಿತವಾದ ಒಳಗಾಗುವ ಅಗತ್ಯವಿಲ್ಲ.
ಎಂಡೊಕ್ರೈನ್ ಡಿಸ್ರಪ್ಟರ್‌ಗಳ ಅಧ್ಯಯನದಲ್ಲಿ ಸಂಬಂಧಗಳು (ಅತಿಯಾದ ಪ್ರದರ್ಶನ ಹೆಚ್ಚಿನ ಅಪಾಯಕ್ಕೆ ಸಮ) ಸವಾಲಾಗಿವೆ.
ಜೈವಿಕ ಪದಾರ್ಥಗಳ ವಿಷಪರಿಣಾಮ
ಹೆಚ್ಚಿನ ಪದಾರ್ಥಗಳ ವಿಷಗಳು ಕೇವಲ ಪರೋಕ್ಷವಾಗಿಯೇ ವಿಷಕಾರಿ ಯಗುತ್ತವೆ ಎಂದು ಪರಿಗಣಿಸಲಾಗಿದೆ. "ಮರದ ಸರಾಯಿ," ಅಥವಾ ಮೆಥನೋಲ್ ಇದಕ್ಕೊಂದು ಉದಾಹರಣೆ, ಇದು ಪಿತ್ತಜನಕಾಂಗದಲ್ಲಿ ಫಾರ್ಮಾಲ್ಡಿಹೈಡ್ ಮತ್ತು ಫಾರ್ಮಿಕ್ ಆಮ್ಲವಾಗಿ ಪರಿವರ್ತನೆ ಗೊಳ್ಳುತ್ತದೆ. ಮೆಥನೋಲ್ ಸೇರ್ಪಡೆಯಿಂದ ಫಾರ್ಮಾಲ್ಡಿಹೈಡ್ ಮತ್ತು ಫಾರ್ಮಿಕ್ ಆಮ್ಲ ಗಳುಂಟಾಗಿ ವಿಷದ ಪರಿಣಾಮಕ್ಕೆ ಕಾರಣ ವಾಗುತ್ತವೆ. ಔಷದಿಗಳಿಂದ, ಅನೇಕ ಚಿಕ್ಕ ಅಣುಗಳು ಪಿತ್ತಜನಕಾಂಗದಲ್ಲಿ ವಿಷಕಾರಿಯಾಗುತ್ತವೆ, ಇದಕ್ಕೆ ಉತ್ತಮ ಉದಾಹರಣೆ ಎಂದರೆ ಅಸೆಟಮಿನೊಫೆನ್ (ಪ್ಯಾರಸಿಟಮಲ್), ಮುಖ್ಯವಾಗಿ ಕ್ರಾನಿಕ್ ಸರಾಯಿ ಉಪಯೋಗಿಸಲ್ಪಟ್ಟಾಗ. ಉತ್ಪತ್ತಿ ಮೂಲಕ್ಕೆ ಸಂಬಂಧಿಸಿದಂತೆ ನಿರ್ಧಿಷ್ಟ ಪಿತ್ತಜನಕಾಂಗದ ಕಿಣ್ವಗಳ ಭಿನ್ನತೆಯಿಂದ, ಅನೇಕ ಮಿಶ್ರಣಗಳಿಂದ ಉಂಟಾಗುವ ವಿಷಪರಿಣಾಮವು ಒಬ್ಬರಿಂದ ಇನ್ನೊಬ್ಬರಿಗೆ ಭಿನ್ನವಾಗಿರುತ್ತದೆ. ಕಾರಣ ಒಂದು ಪಿತ್ತಜನಕಾಂಗದ ಕಿಣ್ವದ ಮೇಲಿನ ಬೇಡಿಕೆಯು ಇನ್ನೊಂದರ ಮೇಲೆ ಚಟುವಟಿಕೆಯನ್ನು ಪ್ರೇರೇಪಿಸಬಹುದು, ಅನೇಕ ಅಣುಗಳು ಕೇವಲ ಇತರ ಅಣುಗಳಿಂದ ಸೇರ್ಪಡೆಯಾದಾಗ ಮಾತ್ರ ವಿಷಕಾರಿಯಾಗುತ್ತವೆ. ಅನೇಕ ವಿಷವೈದ್ಯ ಶಾಸ್ತ್ರಜ್ಞರು ತೊಡಗಿರುವ ಒಂದೇ ಕುಟುಂಬದ ಚಟುವಟಿಕೆಗಳೆಂದರೆ, ಯಾವ ಪಿತ್ತಜನಕಾಂಗದ ಕಿಣ್ವಗಳು ಅಣುಗಳನ್ನು ವಿಷವನ್ನಾಗಿ ಪರಿವರ್ತಿಸುತ್ತವೆ ಎಂದು ಪತ್ತೆ ಹಚ್ಚುವುದು, ಯಾವ ಪದಾರ್ಥಗಳು ಪರಿವರ್ತನೆಯಿಂದ ವಿಷಕಾರಿಯಾಗುತ್ತವೆ ಮತ್ತು ಯಾವ ನಿಯಮದಲ್ಲಿ ಮತ್ತು ಯಾವ ವಿಶಿಷ್ಟ ವ್ಯಕ್ತಿಯಲ್ಲಿ ಈ ಪರಿವರ್ತನೆಯಾಗುತ್ತದೆ ಎಂದು ತಿಳಿಯುವುದು.
ವಿಷವೈದ್ಯ ಶಾಸ್ತ್ರದ ಕಟ್ಟುಪಾಡುಗಳು
ವಿಷವೈದ್ಯ ಶಾಸ್ತ್ರದ ಕ್ಷೇತ್ರದಲ್ಲಿಯೇ ಅನೇಕ ಅಸಾಧಾರಣ ಕಟ್ಟುಪಾಡುಗಳಿವೆ ಅವು ವಿವಿಧ ರಾಸಾಯನಿಕ ಮತ್ತು ಜೀವಶಾಸ್ತ್ರದ ಪರದಿಯ ವಿಷಯಾಂಶಗಳಿಗೆ ಸಂಬಂದಪಟ್ಟಿರುತ್ತವೆ. ಉದಾಹರಣೆಗೆ, ಪರಮಾಣುಗಳ ಗುಂಪಿನ ಸಂಕ್ಷಿಪ್ತಾಕೃತಿ ಪದ್ದತಿಯನ್ನು ವಿಷವೈದ್ಯ ಶಾಸ್ತ್ರದ ಅಧ್ಯಯನಕ್ಕೆ ಅನ್ವಯಿಸುವುದನ್ನು ಟೊಕ್ಸಿಕೊಜೆನೋಮಿಕ್ಸ್ ಒಳಗೊಂಡಿರುತ್ತದೆ. ಇತರ ವಿಭಾಗಗಳು ಜಲಸಂಬಂಧವಾದ ವಿಷವೈದ್ಯ ಶಾಸ್ತ್ರ, ರಾಸಾಯನಿಕ ವಿಷವೈದ್ಯ ಶಾಸ್ತ್ರ, ಪರಿಸರಕ್ಕೆ ಸಂಬಂಧಪಟ್ಟ ವಿಷವೈದ್ಯ ಶಾಸ್ತ್ರ, ವಾತಾವರಣಕ್ಕೆ ಸಂಬಂಧಪಟ್ಟ ವಿಷವೈದ್ಯ ಶಾಸ್ತ್ರ , ನ್ಯಾಯವ್ಯವಹಾರದ ವಿಷವೈದ್ಯ ಶಾಸ್ತ್ರ, ಮತ್ತು ವೈದ್ಯಕೀಯ ವಿಷವೈದ್ಯ ಶಾಸ್ತ್ರಗಳನ್ನು ಒಳಗೊಂಡಿರುತ್ತವೆ.
ರಾಸಾಯನಿಕ ವಿಷವೈದ್ಯ ಶಾಸ್ತ್ರ
ರಾಸಾಯನಿಕ ವಿಷವೈದ್ಯ ಶಾಸ್ತ್ರವು ರಾಸಾಯನಿಕ ನಿಯೋಗಿಗಳಿಂದಾಗುವ ವಿಷಕಾರಿ ಪರಿಣಾಮಗಳಿಗೆ ಸಂಬಂಧಪಟ್ಟಂತೆ ಅವುಗಳ ರಚನೆ ಮತ್ತು ಯಾಂತ್ರಿಕ ಕೌಶಲ್ಯಗಳ ಅಧ್ಯಯನವನ್ನೊಳಗೊಂಡ ಒಂದು ವೈಜ್ಞಾನಿಕ ಶಿಸ್ತುಪಾಲನೆ,ಮತ್ತು ವಿಷವೈದ್ಯ ಶಾಸ್ತ್ರದ ರಾಸಾಯನಿಕ ವಿಷಯಾಂಶಗಳಿಗೆ ಸಂಬಂಧಪಟ್ಟ ಸಂಶೋಧನೆಯಲ್ಲಿ ಆಧುನಿಕ ತಂತ್ರಜ್ಞಾನ ಬಳಸುವಿಕೆ. ಈ ವಿಭಾಗದ ಅಧ್ಯಯನವು ಹೆಚ್ಚಾಗಿ ಬಹುವಿಭಾಗಗಳಿಂದ ಕೂಡಿದ್ದು, ಕಾಂಪ್ಯುಟೇಶನಲ್ ರಸಾಯನಶಾಸ್ತ್ರ ಮತ್ತು ಸಿಂಥೆತಿಕ್ ರಸಾಯನಶಾಸ್ತ್ರ, ಪ್ರೊಟೆಮಿಕ್ಸ್ ಮತ್ತು ಮೆಟಬಾಲೊಮಿಕ್ಸ್, ಔಷಧ ಅನ್ವೇಷಣೆ, ಔಷದ ಮೆಟಾಬಾಲಿಸಂ ಮತ್ತು ಕ್ರಿಯೆಯ ಯಾಂತ್ರಿಕ ಕೌಶಲ, ಬಯೋಇನ್ಫರ್ಮ್ಯಾಟಿಕ್ಸ್, ಬಯೋಅನಲಿಟಿಕಲ್ ರಸಾಯನಶಾಸ್ತ್ರ, ರಾಸಾಯನಿಕ ಜೀವಶಾಸ್ತ್ರ, ಮತ್ತು ಮಾಲಿಕ್ಯುಲರ್ ಎಪಿಡೆಮಿಯೋಲಜಿ.
ಹೊರಗಿನ ಕೊಂಡಿಗಳು
ವರ್ಗ:ವಿಷವೈದ್ಯ ಶಾಸ್ತ್ರ ವರ್ಗ:ಆರೋಗ್ಯ
ಮುದಗಲ್
ಮುದಗಲ್ ಕರ್ನಾಟಕ ರಾಜ್ಯದಲ್ಲಿ ರಾಯಚೂರು ಜಿಲ್ಲೆ ಲಿಂಗಸೂಗೂರು ತಾಲ್ಲೂಕಿನ ಒಂದು ಐತಿಹಾಸಿಕ ಪಟ್ಟಣ. ಮುದ್ಗಲ್ ಲಿಂಗಸಗೂರಿನಿಂದ ಸುಮಾರು 10 ಮೈಲಿ ನೈಋತ್ಯ ದಿಕ್ಕಿನಲ್ಲಿದೆ. ಮುದ್ಗಲ್ ದೇವಗಿರಿಯ ಸೇವುಣ ಯಾದವರು ಸೇರಿದ ಅನೇಕ ಶಿಲಾಶಾಸನಗಳು ಹೊಂದಿರುವ ಐತಿಹಾಸಿಕ ಸ್ಥಳವಾಗಿದೆ. ಇದು ತನ್ನ ಐತಿಹಾಸಿಕ ಪರಂಪರೆ ಮತ್ತು ಕೋಮುಸೌಹಾರ್ದಕ್ಕೆ ಹೆಸರುವಾಸಿಯಾಗಿದೆ. ಇಲ್ಲಿನ ಮುಖ್ಯ ಆಕರ್ಷಣೆಗಳಾಗಿ ಮುದ್ಗಲ್ ಕೋಟೆ ಅವಶೇಷಗಳು ಮತ್ತು 1557 ಮೊದಲು ಜೆಸ್ಯುಟ್ನಿಂದ ನಿರ್ಮಿಸಲ್ಪಟ್ಟ ಪ್ರಾಚೀನ ರೋಮನ್ ಕ್ಯಾಥೊಲಿಕ್ ಚರ್ಚ್ ಇವೆ.
ಇತಿಹಾಸ
ಮುದ್ಗಲ್ ಒಂದು ಪ್ರಮುಖ ಐತಿಹಾಸಿಕ ಸ್ಥಳ. ಮುದ್ಗಲ್ ಹೊರ ಕೋಟೆ ಅರ್ಧ ಚದರ ಮೈಲಿನ ವಿಸ್ತಾರವನ್ನು ಹೊಂದಿದೆ. ಕೋಟೆ ರಕ್ಷಣೆಗಾಗಿ ಕೋಟೆ ಸುತ್ತ ನೀರು ತುಂಬಿದ  ವ್ಯಾಪಕ ಕಂದಕ (ಅಗಳ್ತು) ಹೊಂದಿದೆ. ಕಂದಕ ಅಗಲ ಹಲವಾರು ಸ್ಥಳಗಳಲ್ಲಿ 50 ಗಜಗಳಷ್ಟು ಅಗಲವಿದೆ. ಕಂದಕ ಹಿಂದೆ ಕೊತ್ತಲಗಳು ಸತತವಾಗಿ ಕಿರಿದಾಗಿ ಒಳಗೊಂಡಿದೆ. ಈ ಕೋಟೆಯು ಬಂದೂಕುಗಳ ಆವಿಷ್ಕಾರಗಳು ನಂತರ ನಿರ್ಮಿಸಲಾದ ಲಕ್ಷಣಗಳು  ಸ್ಪಷ್ಟವಾಗಿ ಕಾಣುತ್ತದೆ. ಹಲವಾರು ಸ್ಥಳಗಳಲ್ಲಿ ಹಿಂದೂ ಶೈಲಿಯ ರಚನೆಗಳಿದ್ದರೆ  ಕಮಾನು-ಆಕಾರದ ದಂಡೆ ಮುಸ್ಲಿಂ ವಿನ್ಯಾಸ ಹೊಂದಿದೆ. ಕಂದಕ ಮತ್ತು ಕೊತ್ತಲಗಳ ಸಾಲು ಆಹ್ಲಾದಕರ ನೋಟವನ್ನು ಒದಗಿಸುತ್ತವೆ.
ಉತ್ತರ ದಿಕ್ಕಿಗೆ ಮುಖಮಾಡಿರುವ ಫತೇ ದರ್ವಾಜಾ, ಮುಂದೆ, ಹೀಗೆ ಕೋಟೆಯ ರಕ್ಷಣೆಗಾಗಿ ಒಂದು ಬಾರ್ಬಿಕನ್ ಮಾಡುವ, ಪ್ರತಿ ಬದಿಯಲ್ಲಿ ಪರದೆಯ, ಬಹಳ ಬೃಹತ್ ಭದ್ರಕೋಟೆ ಇಲ್ಲ. ಈ ಬಾರ್ಬಿಕನ್ ಬಳಿ ಉತ್ತರದ ಕಡೆಗೆ ಮೂರು ಕಮಾನಿನ ಬಿರುಕುಗಳನ್ನು ಸಿಬ್ಬಂದಿ ಕೊಠಡಿ. ಬಾರ್ಬಿಕನ್ ಪಿಲ್ಲರ್ ಮತ್ತು ಇದೇ ಶೈಲಿಯಲ್ಲಿ ನಿರ್ಮಿಸಲಾಗಿದೆ ಗೇಟ್ಸ್ ಇದು ಪಶ್ಚಿಮ ಮತ್ತು ಈಶಾನ್ಯ, ಕಡೆಗೆ ಪ್ರವೇಶಗಳನ್ನು ಕಿರಿದಾದ ನ್ಯಾಯಾಲಯದ ಹೊಂದಿದೆ. ಈ ಗೇಟ್ವೇ ಒಳಗೊಂಡಿದೆ ಸಾಗಣೆಯಲ್ಲಿ ಎರಡೂ ಗಾರ್ಡ್ಗಳ ಕೊಠಡಿಗಳು ಇವೆ. ಬೃಹತ್ ಭದ್ರಕೋಟೆ ಮೇಲೆ ಮೂತಿ ಬಳಿ ಕನ್ನಡ ಶಾಸನ ಒಂದು ಗನ್ ಹೊಂದಿದೆ ಉಲ್ಲೇಖಿಸಲಾಗುತ್ತದೆ. ಗನ್ ಬಳೆಗಳನ್ನು ಹೊರನೋಟಕ್ಕೆ ಹೊರಟ ಮಾಡಲಾಗಿದೆ ಅದರ ಒಳಭಾಗದಲ್ಲಿ ಉದ್ದವಾದ ಕಬ್ಬಿಣದ ತುಣುಕುಗಳನ್ನು ಹೊಂದಿದೆ.
ಕ್ರಿಪ್ಸ್' ಆಯೋಗ
ಕ್ರಿಪ್ಸ್ ಆಯೋಗ ವೆಂಬುದು ಬ್ರಿಟಿಷ್ ಸರ್ಕಾರವು ಎರಡನೇ ಮಹಾಯುದ್ಧದಲ್ಲಿ ಭಾರತೀಯರ ಸಹಕಾರ ಮತ್ತು ಬೆಂಬಲ ಭದ್ರಪಡಿಸಿಕೊಳ್ಳಲು, 1942 ರ ಮಾರ್ಚ್ ನ ಅಂತ್ಯದಲ್ಲಿ ಮಾಡಿದ ಒಂದು ರೂಪದ ಪ್ರಯತ್ನವಾಗಿದೆ. ಸರ್ ಸ್ಟ್ಯಾಫೋರ್ಡ್ ಕ್ರಿಪ್ಸ್ ರವರು ಈ ಆಯೋಗದ ನಾಯಕತ್ವ ವಹಿಸಿದ್ದರು. ಇವರು ಹಿರಿಯ ಸಮಾಜವಾದಿ ರಾಜಕಾರಣಿಯಾಗಿದ್ದು, ಪ್ರಧಾನ ಮಂತ್ರಿ ವಿನ್ ಸ್ಟನ್ ಚರ್ಚಿಲ್ ರವರ ವಾರ್ ಕ್ಯಾಬಿನೆಟ್(ಯುದ್ಧ ಸಂಸತ್ತಿನಲ್ಲಿ) ನಲ್ಲಿ ಸರ್ಕಾರಿ ಮಂತ್ರಿಯಾಗಿದ್ದರು.
ಹಿನ್ನೆಲೆ
U.S. ನ ಪ್ರವೇಶ ಮತ್ತು ಬ್ಯಾಟಲ್ ಆಫ್ ಬ್ರಿಟನ್ ನೊಂದಿಗೆ, ಎರಡನೇ ಮಹಾಯುದ್ಧ  ಬ್ರಿಟನ್ ಮತ್ತು ಯುರೋಪಿಯನ್ ರಾಷ್ಟ್ರಗಳ ಭವಿಷ್ಯದ ಮಟ್ಟಿಗೆ "ಮಾಡು ಇಲ್ಲವೇ ಮಡಿ" ರೀತಿಯದ್ದಾಗಿತ್ತು. ಬ್ರಿಟಿಷ್ ಸರ್ಕಾರವು, ಬ್ರಿಟಿಷ್ ಭಾರತೀಯ ಸೈನ್ಯಕ್ಕೆ ಅಧಿಕ ಭಾರತೀಯರನ್ನು ಸೇರಿಸುವಲ್ಲಿ ಭಾರತದ ರಾಜಕೀಯ ನಾಯಕರ ಸಂಪೂರ್ಣ ಬೆಂಬಲ ಮತ್ತು ಸಹಕಾರ ಗಳಿಸಲು ಆಶಿಸಿತು. ಇದು ಆಗ್ನೇಯ ಏಷ್ಯಾದಲ್ಲಿ ಜಪಾನ್ ನ ಸಾಮ್ರಾಜ್ಯಶಾಹಿಯ ವಿರುದ್ಧ, ಯುರೋಪ್ ಮತ್ತು ಉತ್ತರ ಅಮೇರಿಕ ದಲ್ಲಿ ಫ್ಯಾಸಿಸ್ಟ್‌‌‌ ಇಟಲಿ ಮತ್ತು ನಾಜಿ ಜರ್ಮನಿಯ ವಿರುದ್ಧ ಬ್ರಿಟಿಷ್ ಸೇನೆಯೊಂದಿಗೆ ಮತ್ತು ಮಿತ್ರರಾಷ್ಟ್ರಗಳಾದ ಆಸ್ಟ್ರೇಲಿಯನ್, ನ್ಯೂಜಿಲೆಂಡರ್ ಮತ್ತು ಅಮೇರಿಕನ್ ಸೇನೆಯೊಂದಿಗೆ ಯುದ್ಧಮಾಡಿತ್ತು. ಆಗ 1939ರಲ್ಲಿ ವೈಸ್ ರಾಯ್ ಆಗಿದ್ದ ಲಾರ್ಡ್ ಲಿನ್ ಲಿತ್ ಗೌ, ಹೋರಾಡುತ್ತಿರುವ ರಾಷ್ಟ್ರವಾದ ಭಾರತ, ಮಿತ್ರ ರಾಷ್ಟ್ರಗಳ ಪರವಾಗಿದೆ ಎಂದು, ಭಾರತೀಯ ರಾಜಕೀಯ ನಾಯಕರನ್ನು ಅಥವಾ ಚುನಾಯಿಸಲ್ಪಟ್ಟ ಪ್ರಾಂತೀಯ ಪ್ರತಿನಿಧಿಗಳೊಂದಿಗೆ ಮಾತುಕತೆ ನಡೆಸದೆಯೇ ಘೋಷಿಸಿದರು. ಇದು ಭಾರತದಲ್ಲಿ ವ್ಯಾಪಕವಾದ ಮತ್ತು ಗಮನಾರ್ಹ ಕೋಪಕ್ಕೆ ಕಾರಣವಾಯಿತು. ಅಲ್ಲದೇ ಭಾರತದಲ್ಲಿ ರಾಜಕೀಯ ಅವ್ಯವಸ್ಥೆ ಮತ್ತು ಸಾರ್ವಜನಿಕರ ಬಂಡಾಯವನ್ನು ಹೆಚ್ಚಿಸುವ ಮೂಲಕ ಪ್ರಾಂತೀಯ ಸರ್ಕಾರಗಳ ಚುನಾಯಿಸಲ್ಪಟ್ಟ ಕಾಂಗ್ರೆಸ್ ಪಕ್ಷದಸದಸ್ಯರು ಸಾಮೂಹಿಕ ವಾಗಿ ರಾಜೀನಾಮೆ ಕೊಡುವಂತೆ ಪ್ರಚೋದಿಸಿತು. ಬ್ರಿಟಿಷರು ಭಾರತದಲ್ಲಿನ ದಂಗೆಯನ್ನು ಅಸ್ಥಿರಗೊಳಿಸುವುದರಿಂದ ಜಪಾನೀಯರ ವಿರುದ್ಧ ಅವರ ಕಾರ್ಯಪಡೆಗೆ ಹಾನಿಯುಂಟಾಗಬಹುದು, ಹಾಗು ಯುರೋಪ್‌‌‌ನಲ್ಲಿ ಯುದ್ಧ ಮಾಡಲು ಬೇಕಾದ ಮಾನವ ಶಕ್ತಿ ಮತ್ತು ಅಗತ್ಯವಿರುವ ಸಂಪನ್ಮೂಲ ದೊರಕದೆ ಇರಬಹುದೆಂದು ಆತಂಕಪಟ್ಟುಕೊಂಡರು.
ಸಹಕಾರ ಅಥವಾ ವಿರೋಧದ ಮೇಲಿನ ಚರ್ಚೆ
ಕಾಂಗ್ರೆಸ್ ಪಕ್ಷವು, ಎರಡನೇ ಮಹಾಯುದ್ಧ ದಲ್ಲಿ ಭಾರತದ ಪ್ರವೇಶವನ್ನು ಕುರಿತು ಅದರ ಪ್ರತಿಕ್ರಿಯೆಗಳ ಮೇಲೆ ವಿಂಗಡಣೆಯಾಯಿತು. ಭಾರತದ ವೈಸ್ ರಾಯ್ ರವರ ನಿರ್ಧಾರದ ಮೇಲೆ ಕೋಪಿಸಿಕೊಂಡು, ಕಾಂಗ್ರೆಸ್‌‌ನ ಕೆಲವು ನಾಯಕರು, ಯುರೋಪ್‌‌ನಲ್ಲಿ ನಡೆಯುತ್ತಿದ್ದ ಯುದ್ಧಕ್ಕೆ ಬೆಂಬಲಕೊಡುವುದರ ಬದಲಿಗೆ ಬ್ರಿಟಿಷರ ವಿರುದ್ಧ ಬಂಡಾಯ ಹೂಡಿದರು. ಇದು ಬ್ರಿಟಿಷರ ಸ್ವಂತದೇ ಸ್ವತಂತ್ರಕ್ಕೆ ಬೆದರಿಕೆಯನ್ನೊಡಿತು. ಚಕ್ರವರ್ತಿ ರಾಜಗೋಪಾಲಚಾರಿ ಯಂತಹ ಇತರರು, ಬ್ರಿಟಿಷರಿಗೆ ಸಹಕರಿಸಲು ಸೂಚಿಸಿದರು — ಈ ನಿರ್ಣಾಯಕ ಸಮಯದಲ್ಲಿ ಅವರಿಗೆ ಬೆಂಬಲ ನೀಡುವ ಮೂಲಕ ಯುದ್ಧದ ನಂತರ ಪ್ರತಿಯಾಗಿ ಸ್ವಾತಂತ್ರ್ಯ ಪಡೆಯುವ ನಂಬಿಕೆಯಲ್ಲಿ ಅವರಿಗೆ ಬೆಂಬಲಿಸಲು ಸೂಚಿಸಿದ್ದರು. ಭಾರತದ ಮತ್ತು ಕಾಂಗ್ರೆಸಿನ ಮುಖ್ಯ ನಾಯಕರಾದ ಮೋಹನ್ ದಾಸ್ ಗಾಂಧಿ ಯವರು, ನೈತಿಕವಾಗಿ ಯುದ್ಧಕ್ಕೆ ಒಪ್ಪಿಗೆ ನೀಡದ ಕಾರಣ, ಯುದ್ಧದಲ್ಲಿ ಭಾರತೀಯರ ಪಾಲ್ಗೊಳ್ಳುವಿಕೆಯನ್ನು ವಿರೋಧಿಸಿದರು — ಸ್ವತಂತ್ರಕ್ಕಾಗಿ ಭಾರತೀಯರ ಹೆಬ್ಬಯಕೆಯ ಬಗ್ಗೆ ಬ್ರಿಟಿಷರು ಪ್ರಾಮಾಣಿಕವಾಗಿಲ್ಲ ಎಂದು ನಂಬುವ ಮೂಲಕ ಅವರು ಬ್ರಿಟಿಷರ ಉದ್ದೇಶಗಳನ್ನು ಕೂಡ ಅನುಮಾನಿಸಿದರು. ಆದರೆ ಸರ್ದಾರ್ ವಲ್ಲಭಭಾಯ್ ಪಟೇಲ್, ಮೌಲಾನ ಅಜಾದ್ ಮತ್ತು ಜವಾಹರಲಾಲ್ ನೆಹರು ರವರ ಬೆಂಬಲದೊಂದಿಗೆ ರಾಜಗೋಪಾಲಚಾರಿ ಕ್ರಿಪ್ಸ್ ನೊಂದಿಗೆ ಮಾತುಕತೆ ನಡೆಸಿದರು. ಅಲ್ಲದೇ ತತ್‌‌ಕ್ಷಣದದ ಸ್ವಯಂ ಸರ್ಕಾರ ರಚನೆ ಮತ್ತು ಅಂತಿಮ ಸ್ವತಂತ್ರದ ಬದಲಿಗೆ ಸಂಪೂರ್ಣ ಬೆಂಬಲ ನೀಡುವುದಾಗಿ ತಿಳಿಸಿದರು.
ಮುಸ್ಲಿಂ ಲೀಗ್‌‌ನ ನಾಯಕರಾಗಿದ್ದ ಮೊಹಮದ್ ಅಲಿ ಜಿನ್ನಾ, ಯುದ್ದಪ್ರಯತ್ನಕ್ಕೆ ಬೆಂಬಲ ನೀಡಿ, ಕಾಂಗ್ರೆಸ್ ನ ನೀತಿಯನ್ನು ಖಂಡಿಸಿದರು. ಪ್ರತ್ಯೇಕ ಮುಸ್ಲೀಂ ರಾಜ್ಯಕ್ಕೆ ಒತ್ತಾಯಿಸುವ ಮೂಲಕ, ಪ್ಯಾನ್- ಇಂಡಿಯಾ ಸಹಕಾರಕ್ಕಾಗಿ ಮತ್ತು ತತ್‌‌ಕ್ಷಣದ ಸ್ವತಂತ್ರಕ್ಕಾಗಿ ಕಾಂಗ್ರೆಸ್ ನೀಡಿದ ಕರೆಯನ್ನು ನಿರಾಕರಿಸಿದರು.
ಆಯೋಗದ ವೈಫಲ್ಯ
ಕ್ರಿಪ್ಸ್, ಭಾರತಕ್ಕೆ ಆಗಮಿಸಿದ ಅವರ ಉದ್ದೇಶ ಕುರಿತು ಭಾರತೀಯ ನಾಯಕರೊಂದಿಗೆ ಮಾತುಕತೆ ನಡೆಸಿದರು. ಚರ್ಚಿಲ್ ಮತ್ತು ಲಿಯೋ ಅಮ್ರೆ(ಅವರ ರಾಷ್ಟ್ರದ ಸೆಕ್ರೆಟರಿ ಆಫ್ ಸ್ಟೇಟ್ ಫಾರ್ ಇಂಡಿಯಾ)ಯಿಂದ ಕ್ರಿಪ್ಸ್ ಭಾರತದ ರಾಷ್ಟ್ರೀಯ ರಾಜಕಾರಣಿಗಳಿಗೆ ಯಾವ ಅವಕಾಶ ನೀಡಲು ಅನುಮತಿ ಪಡೆದಿದ್ದರು ಎಂಬುದರ ಬಗ್ಗೆ ಗೊಂದಲವಿದೆ.ಅಲ್ಲದೇ ಅವರು ವೈಸ್ ರಾಯ್ ಲಾರ್ಡ್ ಲಿನ್ ಲಿತ್ ಗೌ ರವರ ವಿರೋಧವನ್ನು ಕೂಡ ಎದುರಿಸಿದ್ದರು. ಅವರು, ಕಾಮನ್ ವೆಲ್ತ್ ನಿಂದ ಪ್ರತ್ಯೇಕವಾಗಿ ಸಂಪೂರ್ಣ ಸ್ವತಂತ್ರದ ಅವಕಾಶದೊಂದಿಗೆ ಯುದ್ಧದ ಕೊನೆಯಲ್ಲಿ ಭಾರತಕ್ಕೆ ಸಂಪೂರ್ಣ ಪರಮಾಧಿಕಾರವನ್ನು ಕೊಡುವುದಾಗಿ ತಮ್ಮ ಮಾತುಕತೆ ಆರಂಭಿಸಿದರು. ಖಾಸಗಿಯಾಗಿ ಕ್ರಿಪ್ಸ್, ಬ್ರಿಟಿಷರಿಗಾಗಿ ಕೇವಲ ರಕ್ಷಣಾ ಸಚಿವ ಸಂಪುಟವನ್ನು ಉಳಿಸಿ, ಲಿನ್ ಲಿತ್ ಗೌ ನನ್ನು ಕಳುಹಿಸುವುದಾಗಿ ಮತ್ತು ಭಾರತಕ್ಕೆ ತತ್ ಕ್ಷಣದ ಪರಮಾಧಿಕಾರವನ್ನು ನೀಡುವುದಾಗಿ ಮಾತು ಕೊಟ್ಟಿದ್ದರು. ಅದೇನೇ ಆದರೂ, ಅವರು ವೈಸ್ ರಾಯ್ ನಿರ್ವಾಹಕ ಸಮಿತಿಯ ಭಾರತೀಯ ಸದಸ್ಯರ ಸಂಖ್ಯೆಯನ್ನು ಹೆಚ್ಚಿಸುವ ಅಸ್ಪಷ್ಟ ಒಪ್ಪಂದದ ಹೊರತಾಗಿ, ಸಾರ್ವಜನಿಕರೆದುರು ಶೀಘ್ರದಲ್ಲಿಯೇ ಸ್ವಯಂ ಸರ್ಕಾರ ರಚಿಸಿಕೊಳ್ಳುವ ಯಾವುದೇ ನಿರ್ದಿಷ್ಟ ಪ್ರಸ್ತಾಪವನ್ನು ನೀಡುವಲ್ಲಿ ವಿಫಲರಾಗಿದ್ದರು. ಕ್ರಿಪ್ಸ್ ಅವರ ಬಹುಪಾಲು ಸಮಯವನ್ನು, ಸರ್ಕಾರ ಮತ್ತು ಯುದ್ಧಕ್ಕೆ ಬೆಂಬಲ ನೀಡುವಲ್ಲಿ ಒಮ್ಮತದ ಸಾರ್ವಜನಿಕ ಸಿದ್ಧತೆಗಾಗಿ, ಕಾಂಗ್ರೆಸ್ ನ ನಾಯಕರನ್ನು ಮತ್ತು ಜಿನ್ನಾರವರನ್ನು ಪ್ರೋತ್ಸಾಹಿಸುವುದರಲ್ಲೇ ಕಳೆದರು; ಕಾಂಗ್ರೆಸ್ ನ ನಾಯಕರು ಕ್ರಿಪ್ಸ್, ಸಾಮೂಹಿಕ ಹೊಣೆಗಾರಿಕೆ ಅಥವಾ ಯುದ್ಧದ ಸಮಯದಲ್ಲಿ ರಕ್ಷಣೆಯ ಮೇಲೆ ಭಾರತೀಯರ ನಿಯಂತ್ರಣಕ್ಕೆ ಸಂಬಂಧಿಸಿದಂತೆ ಹೇಳುತ್ತಿರುವರೆಂದು ಭಾವಿಸಿದರು. ರಾಜಕೀಯದ ಗುರುವಾಗಿದ್ದ ಅಮ್ರೆ, ವೈಸ್ ರಾಯ್ ನಿರ್ವಾಹಕ ಸಮಿತಿಯ ಸಂಪೂರ್ಣ ಭಾರತೀಕರಣವನ್ನು ನೀಡುವುದರ ಬಗ್ಗೆ ಆಸಕ್ತಿ ಹೊಂದಿಲ್ಲ ಎಂಬುದರ ಬಗ್ಗೆಯು ಅವರು ಸಂಶಯ ಹೊಂದಿದ್ದರು. ಅಲ್ಲದೇ ಇದು ಮುಸ್ಲಿಂ ಲೀಗ್ ಗೆ ಪರಮಾಧಿಕಾರದ ಅವಕಾಶ ನೀಡಿದೆ ಎಂಬುದರ ಬಗ್ಗೆಯು ಸಂದೇಹ ಹೊಂದಿದ್ದರು. ಈ ಹಂತದಿಂದಾಗಿ ಬ್ರಿಟಿಷರ ಮತ್ತು ಕಾಂಗ್ರೆಸ್ ನಡುವೆ ಹೆಚ್ಚು ವಿಶ್ವಾಸವಿರಲಿಲ್ಲ. ಅಲ್ಲದೇ ಎರಡು ಕಡೆಗಳಲ್ಲೂ ಮತ್ತೊಂದು ಅದರ ನಿಜವಾದ ಯೋಜನೆಯನ್ನು ರಹಸ್ಯವಾಗಿಡಲು ಪ್ರಯತ್ನಿಸುತ್ತಿದೆ, ಎಂದು ಭಾವಿಸಿಸಲಾಯಿತು.
ಮೋಹನ್ ದಾಸ್ ಗಾಂಧಿಯವರ ಮಾರ್ಗದರ್ಶನದಿಂದ ಕಾಂಗ್ರೆಸ್ ಕ್ರಿಪ್ಸ್ ನೊಂದಿಗೆ ಮಾತುಕತೆ ನಿಲ್ಲಿಸಿತು. ರಾಷ್ಟ್ರೀಯ ನಾಯಕತ್ವವು ಯುದ್ಧಕ್ಕೆ ನೀಡುವ ಬೆಂಬಲದ ಬದಲಿಗೆ ತತ್ ಕ್ಷಣದ ಸ್ವಯಂ ಸರ್ಕಾರ ರಚನೆಯ ಬೇಡಿಕೆಯನ್ನಿಟ್ಟಿತ್ತು. ಬ್ರಿಟಿಷರು ಯಾವ ಪ್ರತಿಕ್ರಿಯೆಯನ್ನೂ ನೀಡದಿದ್ದಾಗ, ಗಾಂಧಿ ಮತ್ತು ಕಾಂಗ್ರೆಸ್, ಭಾರತ ಬಿಟ್ಟು ತೊಲಗಿ ಚಳವಳಿ ಎಂದು ಕರೆಯಲಾಗುವ ಸಾರ್ವಜನಿಕರ ಪ್ರಮುಖ ಚಳವಳಿಯನ್ನು ಯೋಜಿಸಲು ಪ್ರಾರಂಭಿಸಿದರು. ಈ ಚಳವಳಿಯು ಬ್ರಿಟಿಷರು ತಕ್ಷಣವೇ ಭಾರತದಿಂದ ತೆರಳಬೇಕೆಂಬ ಬೇಡಿಕೆಯನ್ನಿಟ್ಟಿತು. ಇಂಪಿರಿಯಲ್ ಜಪಾನೀಸ್ ಆರ್ಮಿ(ಪರಮಾಧಿಕಾರವುಳ್ಳ ಜಪಾನೀಯರ ಸೈನ್ಯ), ಬರ್ಮಾದ ಮೇಲೆ ವಿಜಯ ಸಾಧಿಸಿ, ಭಾರತವನ್ನು ಸಮೀಪಿಸುತ್ತಿರುವಂತೆ, ಬ್ರಿಟಿಷರು ಭಾರತೀಯ ಮಣ್ಣನ್ನು ರಕ್ಷಿಸಿಕೊಳ್ಳುವಲ್ಲಿ ಅಸಮರ್ಥರಾಗಿದ್ದಾರೆಂದು ಭಾರತೀಯರು ಭಾವಿಸಿದರು. ಇದೇ ಸಮಯದಲ್ಲಿ ಸುಭಾಷ್ ಚಂದ್ರ ಬೋಸ್ ರವರು ಸ್ಥಾಪಿಸಿದ ಇಂಡಿಯನ್ ನ್ಯಾಷನಲ್ ಆರ್ಮಿಯ ಉದಯವಾಯಿತು. ಭಾರತ ಬಿಟ್ಟು ತೊಲಗಿ ಚಳವಳಿಗೆ ಬ್ರಿಟಿಷರು ನೀಡಿದ ಪ್ರತಿಕ್ರಿಯೆಯಾಗಿ, ಕಾಂಗ್ರೆಸ್ ನ ಬಹುಪಾಲು ನಾಯಕರನ್ನು ಸೆರೆಮನೆಗೆ ತಳ್ಳಿತು.
ಕ್ರಿಪ್ಸ್ ಆಯೋಗದ ದೀರ್ಘಾವಧಿಯ ಪ್ರಾಮುಖ್ಯತೆಯು ಕೇವಲ ಯುದ್ಧದ ಪರಿಣಾಮಗಳಲ್ಲಿ ಗೋಚರವಾದವು. ಸೈನ್ಯವನ್ನು ವಿಘಟಿಸಿ ಹಿಂದಕ್ಕೆ ಕಳುಹಿಸಲಾಯಿತು. ಕ್ರಿಪ್ಸ್ ನೀಡಿದ ಸ್ವಾತಂತ್ರ್ಯದ ಅವಕಾಶವನ್ನು ಹಿಂದಕ್ಕೆ ತೆಗೆದುಕೊಳ್ಳುವಂತಿಲ್ಲ ಎಂಬುದನ್ನು ಚರ್ಚಿಲ್ ಕೂಡ ಗಮನಿಸಿದ್ದರು, ಹಾಗು ಯುದ್ಧದ ಕೊನೆಯಲ್ಲಿ ಚರ್ಚಿಲ್ ಅಧಿಕಾರದಿಂದ ಕೆಳಗಿಳಿದಿದ್ದರು. ಅಲ್ಲದೇ ಅವರು ಹೊಸ ಲೇಬರ್ ಸರ್ಕಾರ ಭಾರತಕ್ಕೆ ಸ್ವಾತಂತ್ರ್ಯ ನೀಡುವುದೇ ಎಂಬುದನ್ನು ಕೇವಲ ಕಾಯಬಹುದಾಗಿತ್ತು. ಕಾಂಗ್ರೆಸ್ ನ ರಾಜಕಾರಣಿಗಳು 1945-6 ರ ಚುನಾವಣೆಗಳಲ್ಲಿ ನಿಂತು ಪ್ರಾಂತೀಯ ಸರ್ಕಾರವನ್ನು ರಚಿಸಿದ್ದರೊಂದಿಗೆ, ಬ್ರಿಟಿಷರು ಶೀಘ್ರದಲ್ಲೆ ತೊಲಗುತ್ತಾರೆ ಎಂಬ ವಿಶ್ವಾಸವೂ ಪ್ರತಿಫಲಿಸಿತು. ಪೂರ್ವದೃಷ್ಟಿಯಲ್ಲಿ, ತಾತ್ಕಾಲಿಕ ಯುದ್ಧ ಸಮಯದ ಬೆಂಬಲದ ಬದಲಿಗೆ ಕಾಂಗ್ರೆಸ್ ಅನ್ನು ಸಮಾಧಾನ ಪಡಿಸುವ, ಈ ಯಶಸ್ವಿಯಾಗದ ಮತ್ತು ತಪ್ಪಾಗಿ ಯೋಜಿಸಿದ್ದ ಪ್ರಯತ್ನವು, ಯುದ್ಧದ ಅಂತ್ಯದಲ್ಲಿ ಬ್ರಿಟಿಷರು ಭಾರತ ಬಿಟ್ಟು ತೊಲಗುವುದನ್ನು ಅನಿವಾರ್ಯವಾಗಿಸಿತು.
ಉಲ್ಲೇಖಗಳು
"ಇದು ಮುಚ್ಚಿಹೋಗುತ್ತಿರುವ ಬ್ಯಾಂಕಿನಲ್ಲಿರುವ ಮುಗಿದ ದಿನಾಂಕದ ಚೆಕ್" ಎಂದು ಮಹಾತ್ಮ ಗಾಂಧಿಯವರು ಕ್ರಿಪ್ಸ್ ಆಯೋಗದ ಮೇಲೆ ಹೇಳಿದ್ದಾರೆ.
ಬಾಹ್ಯ ಕೊಂಡಿಗಳು
ವರ್ಗ:ಭಾರತೀಯ ಸ್ವಾತಂತ್ರ್ಯ ಚಳವಳಿ ವರ್ಗ:1985 ರಲ್ಲಿ ಭಾರತ
ಜೆ‌ಎಸ್‌ಡಬ್ಲ್ಯೂ ಸ್ಟೀಲ್
ಇತಿಹಾಸ
ಜೆ‌ಎಸ್‌ಡಬ್ಲ್ಯೂ ಸ್ಟೀಲ್‌ನ ಇತಿಹಾಸವನ್ನು ೧೯೮೨ ರಲ್ಲಿ ಜಿಂದಾಲ್ ಗ್ರೂಪ್ ಪಿರಮಲ್ ಸ್ಟೀಲ್ ಲಿಮಿಟೆಡ್ ಅನ್ನು ಸ್ವಾಧೀನಪಡಿಸಿಕೊಂಡಿತು. ಅದು ಮಹಾರಾಷ್ಟ್ರದ ತಾರಾಪುರದಲ್ಲಿ ಮಿನಿ ಸ್ಟೀಲ್ ಮಿಲ್ ಅನ್ನು ನಿರ್ವಹಿಸುತ್ತದೆ ಮತ್ತು ಅದನ್ನು ಜಿಂದಾಲ್ ಐರನ್ ಮತ್ತು ಸ್ಟೀಲ್ ಕಂಪನಿ (ಜೆ‌ಐ‌ಎಸ್‌ಸಿ‌ಒ) ಎಂದು ಮರುನಾಮಕರಣ ಮಾಡಿತು. ಸ್ವಾಧೀನದ ನಂತರ ಶೀಘ್ರದಲ್ಲೇ ಗ್ರೂಪ್ ತನ್ನ ಮೊದಲ ಉಕ್ಕಿನ ಸ್ಥಾವರವನ್ನು ೧೯೮೨ ರಲ್ಲಿ ಮುಂಬೈ ಬಳಿಯ ವಸಿಂದ್‌ನಲ್ಲಿ ಸ್ಥಾಪಿಸಿತು.
ನಂತರ, ೧೯೯೪ ರಲ್ಲಿ, ಜಿಂದಾಲ್ ವಿಜಯನಗರ ಸ್ಟೀಲ್ ಲಿಮಿಟೆಡ್ ( ಜೆ‌ವಿ‌ಎಸ್‌ಎಲ್ ) ಅನ್ನು ಸ್ಥಾಪಿಸಲಾಯಿತು. ಅದರ ಸ್ಥಾವರವು ಕರ್ನಾಟಕ ರಾಜ್ಯದ ಬಳ್ಳಾರಿ - ಹೊಸಪೇಟೆ ಪ್ರದೇಶದ ತೋರಣಗಲ್ಲುದಲ್ಲಿದೆ. ಇದು ಕಬ್ಬಿಣದ ಅದಿರು ಪಟ್ಟಿಯ ಹೃದಯ ಮತ್ತು 10000 acre ) ಹರಡಿತು.  ಭೂಮಿ ಇದು ಮೋರ್ಮುಗೋ ಬಂದರು ಮತ್ತು ಚೆನ್ನೈ ಬಂದರು ಎರಡಕ್ಕೂ ಉತ್ತಮ ಸಂಪರ್ಕವನ್ನು ಹೊಂದಿದೆ ಮತ್ತು ಬೆಂಗಳೂರಿನಿಂದ ೩೪೦ ಕಿಲೋಮೀಟರ್ ದೂರದಲ್ಲಿದೆ. ಇದು ವಿಶ್ವದ ಆರನೇ ಅತಿ ದೊಡ್ಡ ಉಕ್ಕಿನ ಕಾರ್ಖಾನೆ ಎಂದು ಹೇಳಲಾಗುತ್ತದೆ.
೨೦೦೫ ರಲ್ಲಿ, ಜೆ‌ಐ‌ಎಸ್‌ಸಿ‌ಒ ಮತ್ತು ಜೆ‌ವಿ‌ಎಸ್‌ಎಲ್ ವಿಲೀನಗೊಂಡು ಜೆ‌ಎಸ್‌ಡಬ್ಲ್ಯೂ ಸ್ಟೀಲ್ ಲಿಮಿಟೆಡ್. ಇದು ವಾರ್ಷಿಕ ೧ ಮಿಲಿಯನ್ ಟನ್ ಸಾಮರ್ಥ್ಯದೊಂದಿಗೆ ಸೇಲಂನಲ್ಲಿ ಸ್ಥಾವರವನ್ನು ಸ್ಥಾಪಿಸಿತು.
ಅಕ್ಟೋಬರ್ ೨೦೨೨ ರ ಹೊತ್ತಿಗೆ, ಕಂಪನಿಯ ಸ್ಥಾಪಿತ ಉತ್ಪಾದನಾ ಸಾಮರ್ಥ್ಯವು ೨೮.೫ ಎಮ್‌ಟಿ‌ಪಿ‌ಎ ಆಗಿದೆ.
ವಿಲೀನ ಮತ್ತು ಸ್ವಾಧೀನಗಳು
೨೦೦೭ ರಲ್ಲಿ, ಜೆ‌ಎಸ್‌ಡಬ್ಲ್ಯೂ ಸ್ಟೀಲ್ ಜಾರ್ಜಿಯಾದಲ್ಲಿ ಉಕ್ಕಿನ ಸ್ಥಾವರಕ್ಕಾಗಿ ಜಂಟಿ ಉದ್ಯಮವನ್ನು ರಚಿಸಿತು. ೨೦೨೦ ರ ವೇಳೆಗೆ, ಅದು ಜೆವಿ ಯಲ್ಲಿ ಹೊಂದಿದ್ದ ೩೯ ಪ್ರತಿಶತ ಪಾಲನ್ನು ಜಾರ್ಜಿಯನ್ ಸ್ಟೀಲ್ ಗ್ರೂಪ್ ಹೋಲ್ಡಿಂಗ್ಸ್ ಲಿಮಿಟೆಡ್‌ಗೆ ಮಾರಾಟ ಮಾಡಿತು.
೨೦೧೦ ರಲ್ಲಿ, ಜೆ‌ಎಸ್‌ಡಬ್ಲ್ಯೂ ಸ್ಟೀಲ್ ಮಹಾರಾಷ್ಟ್ರದ ಡೋಲ್ವಿಯಲ್ಲಿ ೩ ಎಮ್‌ಟಿಪಿಎ ಹಾಟ್ ರೋಲಿಂಗ್ ಪ್ಲಾಂಟ್ ಅನ್ನು ಸ್ವಾಧೀನಪಡಿಸಿಕೊಂಡಿತು (ಹಿಂದೆ ಇಸ್ಪಾಟ್ ಇಂಡಸ್ಟ್ರೀಸ್ ಲಿಮಿಟೆಡ್ ).
೨೦೧೨ ರಲ್ಲಿ, ಜೆ‌ಎಸ್‌ಡಬ್ಲ್ಯೂ ಇಸ್ಪಾಟ್ ಸ್ಟೀಲ್ ಅನ್ನು ಜೆ‌ಎಸ್‌ಡಬ್ಲ್ಯೂ ಸ್ಟೀಲ್‌ನೊಂದಿಗೆ ವಿಲೀನಗೊಳಿಸಲಾಯಿತು. ೨೦ ತಿಂಗಳ ನಂತರ ಇಸ್ಪಾಟ್ ಇಂಡಸ್ಟ್ರೀಸ್‌ನಲ್ಲಿ ನಿಯಂತ್ರಣ ಪಾಲನ್ನು ಸ್ವಾಧೀನಪಡಿಸಿಕೊಂಡಿತು.
೨೦೧೪ ರಲ್ಲಿ, ಇದು ಸುಮಾರು ಐ‌ಎನ್‌ಆರ್ ೧,೦೦೦ ಕೋಟಿ ಮೌಲ್ಯದ ಒಪ್ಪಂದದಲ್ಲಿ ವೆಲ್ಸ್ಪನ್ ಮ್ಯಾಕ್ಸ್ ಸ್ಟೀಲ್ಲಿಮಿಟೆಡ್ ಅನ್ನು ಸ್ವಾಧೀನಪಡಿಸಿಕೊಂಡಿತು.
೨೦೧೯ ರಲ್ಲಿ, ಜೆ‌ಎಸ್‌ಡಬ್ಲ್ಯೂ ಸ್ಟೀಲ್ ಭೂಷಣ್ ಪವರ್ & ಸ್ಟೀಲ್ ಅನ್ನು ಸ್ವಾಧೀನಪಡಿಸಿಕೊಂಡಿತು. ಇದು ವಾರ್ಷಿಕವಾಗಿ ೨.೫ ಮಿಲಿಯನ್ ಟನ್ ಸಾಮರ್ಥ್ಯದ ಝಾರ್ಸುಗುಡಾದಲ್ಲಿ ಸಮಗ್ರ ಉಕ್ಕಿನ ಸೌಲಭ್ಯವನ್ನು ಹೀರಿಕೊಳ್ಳಲು ಕಾರಣವಾಯಿತು.
ಏಪ್ರಿಲ್ ೨೦೨೧ ರಲ್ಲಿ, ಕಂಪನಿಯು ₹೮೪೮.೫ ಕೋಟಿ ಮೊತ್ತಕ್ಕೆ ವೆಲ್‌ಸ್ಪನ್ ಕಾರ್ಪ್‌ನ ಪ್ಲೇಟ್ ಮತ್ತು ಕಾಯಿಲ್ ಮಿಲ್ ವಿಭಾಗವನ್ನು (ಪಿಸಿಎಮ್‌ಡಿ) ಸ್ವಾಧೀನಪಡಿಸಿಕೊಂಡಿತು.
ಅಕ್ಟೋಬರ್ ೨೦೨೧ ರಲ್ಲಿ, ಜೆ‌ಎಸ್‌ಡಬ್ಲ್ಯೂ ಸ್ಟೀಲ್ ಜೆ‌ಎಸ್‌ಡಬ್ಲ್ಯೂ ಗ್ರೂಪ್ ಪ್ರವರ್ತಕರಿಂದ ನಿಯೋಟ್ರೆಕ್ಸ್ ಸ್ಟೀಲ್‌ನಲ್ಲಿ ೫೧% ಪಾಲನ್ನು ಸ್ವಾಧೀನಪಡಿಸಿಕೊಂಡಿತು ಮತ್ತು ಕಡಿಮೆ ರಿಲ್ಯಾಕ್ಸೇಶನ್ ಪ್ರಿಸ್ಟ್ರೆಸ್ಡ್ ಕಾಂಕ್ರೀಟ್ (ಎಲ್‌ಆರ್‌ಪಿಸಿ) ತಯಾರಿಸಲು ನಿರ್ಮಾಣ ಹಂತದಲ್ಲಿದೆ.
ಗಣಿಗಾರಿಕೆ ಸ್ವಾಧೀನಗಳು
ಹಿಂದೆ, ಜೆ‌ಎಸ್‌ಡಬ್ಲ್ಯೂ ಸ್ಟೀಲ್ ಹೆಚ್ಚುವರಿಯಾಗಿ ಯುನೈಟೆಡ್ ಸ್ಟೇಟ್ಸ್, ಚಿಲಿ ಗಣರಾಜ್ಯ, ಮತ್ತು ಮೊಜಾಂಬಿಕ್ನಲ್ಲಿ ಗಣಿಗಾರಿಕೆ ಸ್ವತ್ತುಗಳನ್ನು ಪಡೆದುಕೊಂಡಿದೆ.
ಇಂಗಾಲದ ಹೆಜ್ಜೆಗುರುತು
ಜೆ‌ಎಸ್‌ಡಬ್ಲ್ಯೂ ಸ್ಟೀಲ್ ೩೧ ಮಾರ್ಚ್ ೨೦೨೦ ಕ್ಕೆ ೪೦,೫೨೨ ಕೆಟಿ (-೫,೩೨೬ /-೧೧.೬% ಯೋಯ್) ನಲ್ಲಿ ಕೊನೆಗೊಳ್ಳುವ ಹನ್ನೆರಡು ತಿಂಗಳುಗಳ ಒಟ್ಟು ಸಿಒ೨ಇ ಹೊರಸೂಸುವಿಕೆಯನ್ನು (ನೇರ + ಪರೋಕ್ಷ) ವರದಿ ಮಾಡಿದೆ. ಇನ್ನೂ ಸ್ಥಿರವಾದ ಕುಸಿತದ ಪ್ರವೃತ್ತಿಗೆ ಯಾವುದೇ ಪುರಾವೆಗಳಿಲ್ಲ.
ಬಾಹ್ಯ ಕೊಂಡಿಗಳು
ವರ್ಗ:ವಿಕಿ ಇ-ಲರ್ನಿಂಗ್‍ನಲ್ಲಿ ತಯಾರಿಸಿದ ಲೇಖನ
ಪ್ರಿಯಾ ಸರಯ್ಯ
ಪ್ರಿಯಾ ಸರಯ್ಯ (ಜನನ 19 ನವೆಂಬರ್ 1984) ಒಬ್ಬ ಭಾರತೀಯ ಹಿನ್ನೆಲೆ ಗಾಯಕಿ ಮತ್ತು ಬಾಲಿವುಡ್‌ನ ಗೀತರಚನೆಗಾರ್ತಿ. ಅವರು ಬಾಲಿವುಡ್ ಮತ್ತು ಗುಜರಾತಿ ಜಾನಪದ ಗೀತೆಗಳಿಗೆ ಲೈವ್ ಸ್ಟೇಜ್ ಸಿಂಗರ್ ಕೂಡ ಆಗಿದ್ದಾರೆ.
ಸಂಗೀತ ಶಿಕ್ಷಣ
ಪ್ರಿಯಾ ಪಾಂಚಾಲ್ ಎಂದೂ ಕರೆಯಲ್ಪಡುವ ಪ್ರಿಯಾ ಸರಯ್ಯ ಆರನೇ ವಯಸ್ಸಿನಲ್ಲಿ ಹಾಡಲು ಪ್ರಾರಂಭಿಸಿದರು. ಅವರು ಮುಂಬೈನ ಗಂಧರ್ವ ಮಹಾವಿದ್ಯಾಲಯದಲ್ಲಿ ಹಿಂದೂಸ್ತಾನಿ ಶಾಸ್ತ್ರೀಯ ಗಾಯನ ತರಬೇತಿಯನ್ನು ಪಡೆದರು. ಅವರು ಮುಂಬೈನಲ್ಲಿರುವ ಲಂಡನ್ ಶಾಖೆಯ ಟ್ರಿನಿಟಿ ಕಾಲೇಜ್ ಆಫ್ ಮ್ಯೂಸಿಕ್‌ನಿಂದ ಪಾಶ್ಚಿಮಾತ್ಯ ಸಂಗೀತದಲ್ಲಿ ತರಬೇತಿ ಪಡೆದಿದ್ದಾರೆ.
ಬಾಲ ಕಲಾವಿದೆಯಾಗಿ, ಅವರು ಸಂಗೀತ ನಿರ್ದೇಶಕರಾದ ಕಲ್ಯಾಣ್‌ಜಿ-ಆನಂದಜಿಯವರ ಗುಂಪಿನೊಂದಿಗೆ ವ್ಯಾಪಕವಾಗಿ ಪ್ರಯಾಣಿಸಿದರು - ಲಿಟಲ್ ವಂಡರ್ಸ್ / ಲಿಟಲ್ ಸ್ಟಾರ್ಸ್, ಪ್ರಪಂಚದಾದ್ಯಂತ ಲೈವ್ ಸ್ಟೇಜ್ ಶೋಗಳಲ್ಲಿ ಪ್ರದರ್ಶನ ನೀಡಿದರು. ಅವರ ಬಳಿ ತರಬೇತಿಯನ್ನೂ ಪಡೆದಿದ್ದಾಳೆ.
ವೈಯಕ್ತಿಕ ಜೀವನ
ಅವರು ಸಚಿನ್-ಜಿಗರ್ ಎಂಬ ಸಂಗೀತ ಜೋಡಿಯ ಸಂಗೀತಗಾರ ಜಿಗರ್ ಸರಯ್ಯಾ ಅವರನ್ನು ವಿವಾಹವಾದರು, ಬಾಲಿವುಡ್ ಹಾಡುಗಳಿಗೆ ಅನೇಕ ಬಾರಿ ಅವರು ಒಟ್ಟಿಗೆ ಕೆಲಸ ಮಾಡಿದ್ದಾರೆ.
ಹಾಡುಗಳು
=== ಗಾಯಕಿಯಾಗಿ ಬಾಲಿವುಡ್ ಚಲನಚಿತ್ರ ಗೀತೆಗಳು ===
=== ಗೀತರಚನೆಕಾರರಾಗಿ ಬಾಲಿವುಡ್ ಚಲನಚಿತ್ರ ಗೀತೆಗಳು ===
ಉಲ್ಲೇಖಗಳು
ವರ್ಗ:Articles with hCards ವರ್ಗ:ಜೀವಂತ ವ್ಯಕ್ತಿಗಳು ವರ್ಗ:೧೯೮೪ ಜನನ ವರ್ಗ:ಸ್ತ್ರೀವಾದ ಮತ್ತು ಜಾನಪದ ೨೦೨೩ ಸ್ಪರ್ಧೆಯ ಲೇಖನ
ಸ್ನೊಕಾಲ್ಮಿ ಫಾಲ್ಸ್
thumb|right|'ಸ್ನೊಕಾಲ್ಮಿ ಫಾಲ್ಸ್'
ಅದೇಹೆಸರಿನ 'ಸ್ನೊಕಾಲ್ಮಿನದಿ' ಯಪಾತ್ರದ ಬಳಿ ಜಲರಾಶಿ, ಮೇಲಿನಿಂದ ೨೬೮ ಅಡಿ (೮೨.ಮೀ) ಕೆಳಗೆ ಧುಮುಕಿದಾಗ ಆಗಿರುವ ಅದ್ಭುತ ದೃಷ್ಯ. ಇದು ಅಮೆರಿಕದ 'ಸ್ನೊಕಾಲ್ಮಿ ನದಿ' ಮತ್ತು ಅದರ ಜಲಪಾತ, 'ಸಿಯಾಟಲ್ ನಗರ'ದ ಅತಿ ಮುಖ್ಯ ಆಕರ್ಷಣೆಯ ಕೇಂದ್ರವಾಗಿದೆ. ’ಕಲ್ಟ್ ಟೆಲಿವಿಶನ್ ಧಾರಾವಾಹಿ,' ’ಟ್ವಿನ್ ಪೀಕ್ಸ್’ ನಲ್ಲಿ ಕಾಣಿಸಿಕೊಂಡಮೇಲೆ ಜನರ ಗಮನ ಈ ಜಲಪಾತದ ಮೇಲೆ ಕೇಂದ್ರೀಕೃತವಾಯಿತು. ಪ್ರತಿವರ್ಷ ಇಲ್ಲಿಗೆ ಸುಮಾರು ೧.೫ ಮಿಲಿಯನ್ ಜನ ಪರ್ಯಟಕರು ಬರುತ್ತಾರೆ. ೨ ಎಕರೆ [೮,೦೦೦ ಚ.ಮೀ] ವೀಕ್ಷಣಾಪ್ರದೇಶಸ್ಥಳವನ್ನು ಆಕ್ರಮಿಸಿದೆ. ಒಂದು ಸುಸಜ್ಜಿತವಾದ, 'ಗಿಫ್ಟ್ ಶಾಪ್,' ಇದೆ. ವರ್ಷದ ನವೆಂಬರ್-ಮಾರ್ಚ್ ತಿಂಗಳುಗಳಲ್ಲಿ ನೀರಿನ ಪ್ರಮಾಣ ಹೆಚ್ಚಾಗಿರುತ್ತದೆ. ಮಳೆ, ಅಥವಾ ಹಿಮದ ಕರಗುವಿಕೆಯಿಂದ,ಜಲಪಾತದ ಜಲರಾಶಿಯ ಭೋರ್ಗರಿತ ಕಾಣಬರುತ್ತದೆ. ಸಹಸ್ರಾರು ವರ್ಷಗಳಿಂದ ಅಲ್ಲಿನ ಸ್ಥಳೀಯ ಬುಡಕಟ್ಟಿನ ಜನರ,ಸಂಸ್ಕೃತಿ,ನಂಬಿಕೆ,ಆಧ್ಯಾತ್ಮಿಕಪರಂಪರೆಗಳು ನದಿಯನೀರಿನೊಡನೆ ಸಂಬಂಧಹೊಂದಿವೆ.
ಐತಿಹ್ಯ
thumb|right|'Puget Sound Energy' ೧೮೯೦ ರಲ್ಲಿ ಸಿವಿಲ್ ಎಂಜಿನಿಯರ್, 'ಚಾರ್ಲ್ಸ್.ಎಚ್.ಬೇಕರ್', ಈ ಭೋರ್ಗರೆಯುವ ಜಲಪಾತದ ದೃಷ್ಯವನ್ನು ಕಂಡು ಆಕರ್ಷಿತರಾದರು. ಪೋಲಾಗುತ್ತಿದ್ದ ಹೆಚ್ಚಿನ ನೀರಿನ್ನು ಅರ್ಥಪೂರ್ಣವಾಗಿ ಉಪಯೋಗಿಸಿ ವಿದ್ಯುತ್ ಉತ್ಪಾದಿಸುವ ಅವರ ಸಾಹಸಕಾರ್ಯ, ೧೮೯೮ ರಲ್ಲಿ ಆರಂಭವಾಯಿತು. ಅಲ್ಲಿನ ಗಟ್ಟಿ-ಮುಟ್ಟಾದ ಬಂಡೆಗಳನ್ನು ಒಡೆದು ಕೊರೆದು, ಮಾಡಿದ ಕಾರ್ಯ ಅದ್ಭುತ. 'ಫಾಲ್ಸ್' ಹತ್ತಿರದಲ್ಲೇ ಒಂದು 'ಸ್ಮಶಾನ'ವಿದೆ. ಇಲ್ಲೇ ಮೊದಲನೆಯ ಮಾನವ ಜಾತಿಯ ಸ್ತ್ರೀ-ಪುರುಷರು ಜನ್ಮವೆತ್ತಿ ಚಂದ್ರನ ಸಹಾಯದಿಂದ ಇಲ್ಲಿಗೆ ಬಂದಿಳಿದು, ಇಲ್ಲೇ ವಾಸ್ಥವ್ಯ ಹೂಡಿದರು. ಅವರ ಪ್ರಾರ್ಥನೆ ಸ್ವರ್ಗವನ್ನು ಮುಟ್ಟಿತಂತೆ. ಕಂದಕದ ಕೆಳಗಿನಿಂದ ಮೇಲೇಳುವ ತುಂತುರುಹನಿಗಳು ಸ್ವರ್ಗ ಹಾಗೂ ಭೂಮಿಯನ್ನು ಜೊತೆಗೂಡಿಸುವ ಮಾಂತ್ರಿಕತೆಯನ್ನು ಹೊಂದಿವೆ. thumb|right|'ಪ್ಯೂಜೆಟ್ ಸೌಂಡ್ ಎನರ್ಜಿ ಕಂಪೆನಿ'
'ಸ್ನೊಕಾಲ್ಮಿ ಗ್ರಾಮ'
ಜಲಪಾತದ ಹತ್ತಿರದಲ್ಲೇ ಇದೆ. 'ವೇಯರ್ ಹಾಸರ್' ಎಂಬುವರು ಅಲ್ಲಿ 'ಮಿಲ್' ಒಂದನ್ನು ಶುರುಮಾಡಿದ್ದರು. ಆ ಮಿಲ್ ನಲ್ಲಿ ಅನೇಕ ಶಾಖೆಗಳಿದ್ದವು. ಆಸ್ಪತ್ರೆ, ಶಾಲೆ, ಕಮ್ಯೂನಿಟಿ ಕೇಂದ್ರ, ಹಾಗೂ ಅನೇಕ ವಾಸದ ಮನೆಗಳು. ಮುಂದೆ ಪೂರ್ತಿಯಾಗಿ 'ಸ್ನೊಕಾಲ್ಮಿ ಗ್ರಾಮ'ಕ್ಕೆ ಸ್ಥಾನಾಂತರಗೊಂಡವು.
'ಪ್ಯೂಜೆಟ್ ಸೌಂಡ್ ಎನರ್ಜಿ ಕಂಪೆನಿ'ಯವರು ಸ್ಥಾಪಿಸಿ, ಮೇಲ್ವಿಚಾರಣೆ ನಡೆಸುತ್ತಿರುವ ಜಲವಿದ್ಯುತ್ ಕಾರ್ಯಾಗಾರ
ಇಲ್ಲಿ 'ಪ್ಯೂಜೆಟ್ ಸೌಂಡ್ ಎನರ್ಜಿ ಕಂಪೆನಿ'ಯವರು ನಿರ್ಮಿಸಿ ಸಂಭಾಳಿಸುತ್ತಿರುವ 'ಜಲ-ವಿದ್ಯುತ್ ತಯಾರಿಕೆಯ ೨ ಘಟಕ'ಗಳಿವೆ.'(Puget Sound Energy)'. ಸನ್, ೧೮೯೮ ರಲ್ಲಿ ವಿಶ್ವದ ಪ್ರಥಮ ಭೂಮಿಯ ಒಳಗೆ ಸುರಂಗ ನಿರ್ಮಿಸಿ, ಕಟ್ಟಲಾದ 'ಜಲವಿದ್ಯುತ್ ಕಾರಾಗಾರ'ದ ಸ್ಥಾಪನೆಯಾಯಿತು. ಮೊದಲನೆಯ ಸ್ಥಾವರ,೨೭೨ ಅಡಿ (೮೨ ಮೀ) ಸ್ಥಾವರದ ಬುಡದಲ್ಲಿ ನಿರ್ಮಿಸಲಾಗಿದ್ದು, ವಿಶ್ವದಲ್ಲೇ ಪ್ರಪ್ರಥಮ ಭೂಮಿಯ ಒಳಭಾಗದಲ್ಲಿ ನಿರ್ಮಿಸಲಾದ ವಿದ್ಯುತ್ ಸ್ಥಾವರವೆಂದು ಹೆಸರಾಗಿದೆ. ೧೯೧೦ ರಲ್ಲಿ ಇದರಜೊತೆಗೆ ಎರಡನೆಯ ಘಟಕವನ್ನು ಸೇರಿಸಲಾಯಿತು.ಸನ್, ೧೯೫೭ ರಲ್ಲಿ ಇದರ ಗಾತ್ರವನ್ನು ಮತ್ತಷ್ಟು ಹೆಚ್ಚಿಸಿದರು. ಇದು ವಿದ್ಯುತ್ ಘಟಕದ ಅತಿ ಸಮೀಪದಲ್ಲಿನ ಕೆಳಭಾಗದ ನದಿಯನೀರಿನ ಹರಿಯುವ ದಾರಿಯಲ್ಲಿದೆ. 'ಪ್ಯೂಜೆಟ್ ಸೌಂಡ್ ಎನರ್ಜಿ ಕಂಪೆನಿ'ಯವರು ಉತ್ಪಾದಿಸುವ ವಿದ್ಯುತ್ ಪ್ರಮಾಣದಿಂದ ಬರುವ ಹಣ ಸುಆರು ೧% ನಷ್ಟು. ಎರಡು ಘಟಕಗಳು ಸೇರಿ ಒಟ್ಟಾರೆ, ೪೧,೯೯೦ ಕಿ.ವ್ಯಾಟ್ ವಿದ್ಯುತ್ ತಯಾರಿಸುವ ಕ್ಷಮತೆಯನ್ನು ಹೊಂದಿವೆ. ಸರಾಸರಿ ಸುಮಾರು ೧೬,೦೦೦ ಮನೆಗಳಿಗೆ ವಿದ್ಯುತ್ ಪೂರೈಕೆಯಾಗುವ ಸಂಭವವಿದೆ. 'ಆಶ್ಛೇ ಸಿವಿಲ್ ಎಂಜಿನಿಯರಿಂಗ್' ನಿರ್ಮಿಸಿದ ಈ ಸ್ಥಾವರಗಳು ಉತ್ತಮವಾಗಿ ಕೆಲಸಮಾಡುತ್ತಿವೆ.ಇದೊಂದು ದಾಖಲೆ.
ಚಾರಿತ್ರಿಕ, 'ಸಲೀಶ್ ಲಾಡ್ಜ್', ಮತ್ತು 'ಸ್ಪಾ'
ಚಾರಿತ್ರಿಕ, 'ಸಲೀಶ್ ಲಾಡ್ಜ್', ಮತ್ತು 'ಸ್ಪಾ' ಜಲಪಾತದ ಎದುರಿಗೇ ೧೯೧೯ ರಲ್ಲಿ ಸ್ಥಾಪನೆಮಾಡಲಾಯಿತು. ೭೦ ವರ್ಷಗಳನಂತರ, ಪರ್ಯಟಕ-ಜನರಿಗೆ ಮನಸ್ಸಿಗೆಬೇಕಾದ, ಅನುಕೂಲಕರವಾದ ಊಟೋಪಚಾರಗಳನ್ನು ಒದಗಿಸುವಮೂಲಕ, ಈ ಜಾಗದಲ್ಲಿ ಹೊಸದಾಗಿ ನಿರ್ಮಿಸಿರುವ 'ರೆಸ್ಟೊರಾಂಟ್' ಗಳು ಹೆಸರುವಾಸಿಯಾಗಿವೆ. ೧೮೯೮ ರಲ್ಲಿ ಸ್ಥಾಪಿತವಾದ ಈ ಜಲವಿದ್ಯುತ್ ಉತ್ಪಾದನಾ ಕೇಂದ್ರ, 'ಎ.ಎಸ್.ಸಿ.ಇ. ಸಿವಿಲ್ ಇಂಜಿನಿಯರಿಂಗ್ ಸಂಸ್ಥೆ'ಯು ಸಾಧಿಸಿದ ಅತಿ ಮಹತ್ವದ ಸಾಧನೆಯೆಂದು ೧೯೮೧ ರಲ್ಲಿ ಘೋಶಿಸಲಾಯಿತು.
ಬಾಹ್ಯ ಸಂಪರ್ಕಗಳು
ವರ್ಗ:ಜಲಪಾತಗಳು ವರ್ಗ:ಅಮೇರಿಕ_ಸಂಯುಕ್ತ_ಸಂಸ್ಥಾನದ_ಪ್ರೇಕ್ಷಣೀಯ_ಸ್ಥಳಗಳು
ಮಾರ್ಚ್ ೯
ಮಾರ್ಚ್ ೯ - ಮಾರ್ಚ್ ತಿಂಗಳ ಒಂಬತ್ತನೆಯ ದಿನ.
ನಿಧನ
೦ ೦
ಕೃಷ್ಣ ಲಾಲ್ ಚಡ್ಡಾ
ಕೃಷ್ಣ ಲಾಲ್ ಚಡ್ಡಾ ಅವರು ಭಾರತೀಯ ತೋಟಗಾರಿಕಾ ವಿಜ್ಞಾನಿ, ಲೇಖಕರು ಮತ್ತು ಭಾರತೀಯ ಕೃಷಿ ಸಂಶೋಧನಾ ಮಂಡಳಿಯ ಮಾಜಿ ರಾಷ್ಟ್ರೀಯ ಪ್ರಾಧ್ಯಾಪಕರು. ಅವರನ್ನು ೨೦೧೨ ರಲ್ಲಿ ಭಾರತ ಸರ್ಕಾರವು ನಾಲ್ಕನೇ ಅತ್ಯುನ್ನತ ಭಾರತೀಯ ನಾಗರಿಕ ಪ್ರಶಸ್ತಿಯಾದ ಪದ್ಮಶ್ರೀ ನೀಡಿ ಗೌರವಿಸಿತು.
ಜೀವನಚರಿತ್ರೆ
ಕೃಷ್ಣ ಲಾಲ್ ಚಡ್ಡಾ ಅವರು ೧೯೩೬ರ ನವೆಂಬರ್ ೧೫ ರಂದು ಬ್ರಿಟಿಷ್ ಭಾರತದಲ್ಲಿನ ಸಿಯಾಲ್ಕೋಟ್ನ ಭೋಪಾಲ್ವಾಲಾದಲ್ಲಿ (ಪ್ರಸ್ತುತ ಪಾಕಿಸ್ತಾನದಲ್ಲಿದೆ) ಜನಿಸಿದರು. ಅವರ ಶಾಲಾ ಶಿಕ್ಷಣವು ೧೯೪೮ ರಿಂದ ೧೯೫೧ ರವರೆಗೆ ಜಲಂಧರ್‌ನ ಸರ್ಕಾರಿ ಪ್ರೌಢಶಾಲೆಯಲ್ಲಿ ನಅದೆಯಿತು. ನಂತರ ಅವರು ಚಂಡೀಗಢದ ಪಂಜಾಬ್ ವಿಶ್ವವಿದ್ಯಾಲಯಕ್ಕೆ ಸೇರಿದರು. ಅಲ್ಲಿಂದ ಅವರು ೧೯೫೫ ರಲ್ಲಿ ಬಿಎಸ್ಸಿ (ಕೃಷಿ) ಮತ್ತು ೧೯೬೦ಎಂಎಸ್ಸಿ (ತೋಟಗಾರಿಕೆ) ಪದವಿ ಪಡೆದರು. ನಂತರ ಉನ್ನತ ಸಂಶೋಧನೆಗಾಗಿ ಅವರು ಭಾರತೀಯ ಕೃಷಿ ಸಂಶೋಧನಾ ಸಂಸ್ಥೆ, ನವದೆಹಲಿಗೆ ಸೇರಿದರು ಮತ್ತು ೧೯೬೪ ರಲ್ಲಿ ಪಿಎಚ್‌ಡಿ ಪದವಿಯನ್ನು ಪಡೆದರು.
೧೯೬೩ ರಲ್ಲಿ ಭಾರತೀಯ ಕೃಷಿ ಸಂಶೋಧನಾ ಸಂಸ್ಥೆಯಲ್ಲಿ ಸಹಾಯಕ ತೋಟಗಾರಿಕಾ ತಜ್ಞರಾಗಿ ತಮ್ಮ ವೃತ್ತಿಜೀವನವನ್ನು ಪ್ರಾರಂಭಿಸಿದರು ಮತ್ತು ೧೯೬೪ ಲುಧಿಯಾನದ ಪಂಜಾಬ್ ಕೃಷಿ ವಿಶ್ವವಿದ್ಯಾಲಯಕ್ಕೆ ಹಣ್ಣಿನ ತಜ್ಞರಾಗಿ ತೆರಳಲು ಕೇವಲ ಒಂದು ವರ್ಷ ಮಾತ್ರ ಕೆಲಸ ಮಾಡಿದರು. ಐದು ವರ್ಷಗಳ ಕಾಲ ಅಲ್ಲೆ ಕೆಲಸ ಮಾಡಿದ ನಂತರ, ಅವರು ೧೯೬೯ ರಲ್ಲಿ ಬೆಂಗಳೂರಿನ ಇಂಡಿಯನ್ ಇನ್‌ಸ್ಟಿಟ್ಯೂಟ್ ಆಫ್ ಹಾರ್ಟಿಕಲ್ಚರಲ್ ರಿಸರ್ಚ್ (IIHR) ನಲ್ಲಿ ಹಿರಿಯ ತೋಟಗಾರಿಕಾ ತಜ್ಞರಾಗಿ ಸೇರಿದರು. ೧೯೭೨ ರಲ್ಲಿ, ಅವರು ಕೇಂದ್ರ ಮಾವು ಸಂಶೋಧನಾ ಕೇಂದ್ರ, ಲಕ್ನೋಗೆ ಪ್ರಾಜೆಕ್ಟ್ ಸಂಯೋಜಕರಾಗಿ (ಹಣ್ಣುಗಳು) ಸ್ಥಳಾಂತರಗೊಂಡರು ಮತ್ತು ನಂತರ ಕೇಂದ್ರದ ಮುಖ್ಯಸ್ಥರಾಗಿ ಅಲ್ಲೇ ಬಡ್ತಿ ಪಡೆದರು. ಮುಂದೆ ಅವರು ೧೯೮೦ ರಲ್ಲಿ ಬೆಂಗಳೂರಿನ IIHR ಗೆ ಇನ್ಸ್ಟಿಟ್ಯೂಟ್ನ ನಿರ್ದೇಶಕರಾಗಿ ೧೯೮೬ ರವರೆಗೆ ಕಾರ್ಯ ನಿರ್ವಹಿಸಿದರು. ಅವರನ್ನು ಸರ್ಕಾರಿ ಕೇಡರ್ಗೆ ಭಾರತ ಸರ್ಕಾರದ ತೋಟಗಾರಿಕಾ ಆಯುಕ್ತರಾಗಿ ನಂತರ ಕಾರ್ಯನಿರ್ವಾಹಕ ನಿರ್ದೇಶಕರಾಗಿ ಕಾರ್ಯನಿರ್ವಹಿಸಲು ರಾಷ್ಟ್ರೀಯ ತೋಟಗಾರಿಕಾ ಮಂಡಳಿ ಕರೆಯಲಾಯಿತು. ೧೯೮೭ ರಲ್ಲಿ, ಅವರು ಭಾರತೀಯ ಕೃಷಿ ಸಂಶೋಧನಾ ಮಂಡಳಿಯ ಉಪ ಮಹಾನಿರ್ದೇಶಕರಾಗಿ ಬಡ್ತಿ ಪಡೆದುಕೊಂಡರು. ಅಲ್ಲಿಂದ ಅವರು ೧೯೯೬ ನಿವೃತ್ತರಾದರು. ೧೯೯೭ ರಲ್ಲಿ. ಅವರು ICAR ರಾಷ್ಟ್ರೀಯ ಪ್ರಾಧ್ಯಾಪಕರಾಗಿ ಆಯ್ಕೆಯಾದರು, ಅವರು ೨೦೦೧ ರವರೆಗೆ ಈ ಹುದ್ದೆಯನ್ನು ಹೊಂದಿದ್ದರು ಮತ್ತು ಅಂದಿನಿಂದ ಭಾರತೀಯ ಕೃಷಿ ಸಂಶೋಧನಾ ಸಂಸ್ಥೆಯ ಸಹಾಯಕ ಪ್ರಾಧ್ಯಾಪಕರಾಗಿದ್ದಾರೆ.
ಕೃಷ್ಣ ಲಾಲ್ ಚಡ್ಡಾ ಅವರು ಇಂಡಿಯನ್ ಸೊಸೈಟಿ ಆಫ್ ಅಗ್ರಿ-ಬಿಸಿನೆಸ್ ಪ್ರೊಫೆಷನಲ್ (ISAP), ಇಂಟರ್ನ್ಯಾಷನಲ್ ಮ್ಯಾಂಗೋ ವರ್ಕಿಂಗ್ ಗ್ರೂಪ್ ಮತ್ತು ಇಂಡಿಯನ್ ಅಗ್ರಿಬಿಸಿನೆಸ್ ಸಿಸ್ಟಮ್ಸ್ (ಅಗ್ರಿವಾಚ್), ನವದೆಹಲಿಯ ೨೦೦೭-೦೮ ರ ಅವಧಿಯಲ್ಲಿ ಅಧ್ಯಕ್ಷರಾಗಿದ್ದರು. ಅವರು ಇಂಡಿಯನ್ ಸೊಸೈಟಿ ಆಫ್ ಅಗ್ರಿಕಲ್ಚರ್ ಸೈನ್ಸಸ್, ಬೌಗೆನ್ವಿಲ್ಲಾ ಸೊಸೈಟಿ ಆಫ್ ಇಂಡಿಯಾ, ಆರ್ಕಿಡ್ ಸೊಸೈಟಿ ಆಫ್ ಇಂಡಿಯಾ ಮತ್ತು ಮಶ್ರೂಮ್ ಸೊಸೈಟಿ ಆಫ್ ಇಂಡಿಯಾದಂತಹ ವಿವಿಧ ರಾಷ್ಟ್ರೀಯ ಮಟ್ಟದ ಕೃಷಿ ಸೊಸೈಟಿಗಳ ಮಾಜಿ ಅಧ್ಯಕ್ಷರಾಗಿದ್ದಾರೆ. ಅವರು ಇಂಡಿಯನ್ ಸೊಸೈಟಿ ಆಫ್ ವೆಜಿಟೇಬಲ್ ಸೈನ್ಸಸ್ ಮತ್ತು ರೋಸ್ ಸೊಸೈಟಿ ಆಫ್ ಇಂಡಿಯಾದ ಉಪಾಧ್ಯಕ್ಷರೂ ಆಗಿದ್ದಾರೆ. ಅವರು ಬಾಳೆಹಣ್ಣು ಮತ್ತು ಆಲ್ ಇಂಡಿಯಾ ಕಿಚನ್ ಗಾರ್ಡನ್ ಅಸೋಸಿಯೇಷನ್‌ನ ಉತ್ಪಾದನೆ ಮತ್ತು ಬಳಕೆಯಲ್ಲಿ ಸುಧಾರಣೆಗಾಗಿ ಅಸೋಸಿಯೇಷನ್‌ನ ಮುಖ್ಯ ಪೋಷಕರಾಗಿದ್ದಾರೆ ಮತ್ತು ಇಂಟರ್ನ್ಯಾಷನಲ್ ಪೊಟಾಟೊ ಸೆಂಟರ್ (ಸಿಐಪಿ), ಲಿಮಾ, ಪೆರುವಿನ ಟ್ರಸ್ಟಿಗಳ ಮಂಡಳಿಯಲ್ಲಿ ಸದಸ್ಯರಾಗಿ ಏಳು ವರ್ಷಗಳ ಕಾಲ ಸೇವೆ ಸಲ್ಲಿಸಿದ್ದಾರೆ. ಮತ್ತು ಅದರ ಉಪಾಧ್ಯಕ್ಷರಾಗಿ ಮೂರು ವರ್ಷ. ಅವರು ಆಗ್ನೇಯ ಏಷ್ಯಾದ ವೈಟಿಕಲ್ಚರ್‌ನ ಉಪ ಗುಂಪಿನ ಕಾರ್ಯದರ್ಶಿಯಾಗಿ ಮತ್ತು ಉಷ್ಣವಲಯದ ಮತ್ತು ಉಪ-ಉಷ್ಣವಲಯದ ತೋಟಗಾರಿಕೆ ಆಯೋಗದ ಉಪಾಧ್ಯಕ್ಷರಾಗಿಯೂ ಕೆಲಸ ಮಾಡಿದ್ದಾರೆ. ಅವರು ಏಷ್ಯಾದ ಎಂಟು ದೇಶಗಳಲ್ಲಿ ಹಣ್ಣು ಉತ್ಪಾದನೆಗಾಗಿ ಆಹಾರ ಮತ್ತು ಕೃಷಿ ಸಂಸ್ಥೆ, ಥೈಲ್ಯಾಂಡ್‌ನಲ್ಲಿನ ಜೆನೆಟಿಕ್ ಸಂಪನ್ಮೂಲಗಳು, ತೋಟಗಾರಿಕಾ ರಫ್ತು ಸುಧಾರಣಾ ಸಂಘ (HEIA), ಕೈರೋ, ಈಜಿಪ್ಟ್, ಬಯೋವರ್ಸಿಟಿ ಇಂಟರ್‌ನ್ಯಾಶನಲ್‌ಗೆ ಮಾವಿನ ಉತ್ಪಾದನೆಯ ಕುರಿತು USAID ನಂತಹ ಹಲವಾರು ಅಂತರರಾಷ್ಟ್ರೀಯ ಏಜೆನ್ಸಿಗಳಿಗೆ ಸಲಹೆಗಾರರಾಗಿದ್ದಾರೆ. ಹಿಂದಿನ IPGRI) ಸಿಟ್ರಸ್, ಮಾವು ಮತ್ತು ಉಪ-ಉಷ್ಣವಲಯದ ಹಣ್ಣುಗಳಲ್ಲಿನ ಆನುವಂಶಿಕ ಸಂಪನ್ಮೂಲಗಳ ಮೇಲೆ ಮತ್ತು ತೋಟಗಾರಿಕೆ ಮತ್ತು ಅರಣ್ಯ ಜಾತಿಗಳ ನರ್ಸರಿ ಉತ್ಪಾದನೆಯ ಕುರಿತು ವಿಶ್ವ ಬ್ಯಾಂಕ್. ಅವರು ಹಾರ್ಟಿಕಲ್ಚರಲ್ ಸೊಸೈಟಿ ಆಫ್ ಇಂಡಿಯಾದ ಅಧ್ಯಕ್ಷರಾಗಿದ್ದಾರೆ.
ಕೃಷ್ಣ ಲಾಲ್ ಚಡ್ಡಾ ಅವರು ಹೊಸ ದೆಹಲಿಯಲ್ಲಿ ವಾಸಿಸುತ್ತಿದ್ದಾರೆ, ಅಲ್ಲಿ ಭಾರತೀಯ ತೋಟಗಾರಿಕಾ ಸೊಸೈಟಿಯು ತನ್ನ ಪ್ರಧಾನ ಕಛೇರಿಯನ್ನು ಹೊಂದಿದೆ.